RIK: Pobednik Ugljanin, a kod Albanaca Kamberi – RTV SUNCE Arandjelovac\nHome » Srbija » RIK: Pobednik Ugljanin, a kod Albanaca Kamberi\nin Srbija, Vesti 08/11/2018\nPrema konačnim rezultatima izbora za nacionalne savete nacionalnih manjina koje je danas saopštila Republička izborna komisija, najveću podršku Albanaca dobila je lista čiji je nosilac Šaip Kamberi, a Bošnjaka Sulejman Ugljanin.\nLista “Samoopredeljenje – Sulejman Ugljanin” dobila je 22.141, odnosno 14 mandata, dok je”Matica Bošnjačka – Muamer Zukorlicć” dobila 20.748, odnosno 13 mandata.\nLista “Vakat je”, koju je podržao lider Socijaldemokratske partije Srbije (SDPS) i potpredsednik Vlade Srbije Rasim Ljajić, osvojila je osam mesta u Nacionalnom savetu Bošnjaka.\nSlavlje u Novom Pazaru: “Sandžačka republika”! (VIDEO)\n“Alterantiva za promene – Šćiprim Arifi” dobila je četiri člana saveta, “Demokratska partija – Nagip Arifi” i lista Ragmi Mustafe po dva, dok je “Pokret za reforme” Samija Saljihua osvojio jedno mesto u Savetu.\nLista “Albanski forum za ekonomski razvoj Srbije”, čiji je nosilac bio Muharem Saljihu, nije osvojila nijedan glas, kao ni bošnjačka “Stari dedo”.\nMađari su najviše glasova dali listi “Mađarska sloga”, Romi “Sveevropskom romskom pokretu”, Aškalije su bile “Za pobedu”, a Bugari za listu “To smo mi”.\nNajveću podršku dobile su liste “Bunjevci zajedno”, “Vlasi za Srbiju”, “Grci zajedno”, “Slovenci zajedno”, “Rusini zajedno”, “Matica Slovačka u Srbiji”, “Svim srcem za Poljake”.\nEgipćani su u najvećem broju bili za “Esnaf”, Nemci za listu “Gerhard, Podunavske Švabe”, a Ukrajinici za “Senjuk”.\nPrevious: Žestoka kazna: Antić 15 meseci van fudbala!\nNext: “Kosovska vojska na severu – to se neće dogoditi!”


Na Sajmu drugu dozu vakcine će primiti još 8.000 stranih državljana, a u nedjelju 5.000\nSRBIJA Direktor punkta za vakcinaciju u Beogradu: Srbija je pružila ruku prijateljstva, najviše stranaca iz BiH\nNajviše građana BiH\n- Srbija je pružila ruku prijateljstva regiji, izbrisala granice i pokazala da se svi borimo protiv zajedničkog neprijatelja. Krajem marta u Srbiji je vakcinisano više od 22.000 stranih državljana, na Sajmu tada više od 12.000. Od toga je prošlo 12 nedjelja i došlo je vrijeme za revakcinaciju - rekao Bekić.\nNa Sajmu drugu dozu vakcine će primiti još 8.000 stranih državljana, a u nedjelju 5.000.\n- Paralelno sa tim teče vakcinacija prvim dozama na Sajmu, isključivo za državljane Srbije, Sjeverne Makedonije i BiH. U tržnim centru Ušće od 6. maja do srijede je vakcinisano prvim dozama 13.600 osoba, a starosna dob je u prosjeku 40 godina - navodi Bekić.


Joga za mozak: Hobiji koji pomažu mozgu da sporije stari - Bor GRAD INFO\nurednik\t дец 25, 2018 565 0\nStarenju je podložno ne samo naše telo već i mozak. Nažalost, ne polazi za rukom svima da sačuvaju pamćenje, jasan um i intelekt u starosti. Čak i kod zdrave odrasle osobe postoji prirodno pogoršanje kognitivnih funkcija.\nNeurofiziolozi su uvereni da ako se ispravno hranite, vodite aktivan način života i ako posvetite određeno vreme aktivnostima, mozak će se razvijati, pa ćete i u starosti biti umniji od drugih. Donosimo vam nekoliko najinteresantnijih i najkorisnijih hobija za razvoj mozga. Izaberite jedan ili više i posvetite im barem pola sata dnevno:\nMeditacija pomaže u smanjenju nivoa stresa, krvnog pritiska, jača imuni sistem i poboljšava sposobnost koncentracije. Samo 10 minuta potpunog opuštanja vratiće vam odlično raspoloženje i pomoći vašem mozgu da bolje radi.\nVoćarstvo je iznenađujuće koristan hobi za mozak jer…\n– smanjujete nivo kortizola, hormona stresa\n– ponosite se svojim dostignućima\n– smanjujete rizik od demencije za 36%\n– provodite vreme na svežem vazduhu.\nStudije pokazuju da ljudi koji spremaju jelo kod kuće vode zdraviji život. Pored toga, imaju mogućnost da biraju maksimalno zdrave proizvode i uživaju u procesu kuvanja, što ima blagotvorno dejstvo na stanje mozga.\nČitanje uči um da se fokusira, proširuje rečnik, razvija maštu i analitičke sposobnosti i čini mozak aktivnijim. Osim toga, čitanje je jedan od najboljih načina u borbi protiv stresa (nivo stresa se smanjuje za 69%).\n5. Sviranje muzičkog instrumenta\nSviranje na muzičkom instrumentu doprinosi kognitivnom razvoju, poboljšava koordinaciju i fine motoričke veštine. Kako kod dece tako i kod odraslih sviranje na muzičkom instrumentu povećava nivo IQ.\nTokom igre, razvijaju se obe hemisfere mozga, poboljšava se pamćenje i poboljšava strateško razmišljanje.\nPlesanje nije samo odličan fizički trening, koji smanjuje nivo stresa i povećava nivo serotonina. Plesanje je način da se postane inteligentniji, jer za pamćenje i reprodukciju različitih kombinacija pokreta aktivno uključujete različite oblasti mozga.\nIgrajući u timu dobijate mnoge prednosti: pokretljivost, nove prijatelje i komunikaciju. Studije pokazuju da nedostatak komunikacije negativno utiče kako na stanje mozga tako i na opšte stanje zdravlja. Zato, košarka, fudbal, odbojka i drugi timski sportovi biće odličan način da provedete korisno vreme.\nPored očigledne prednosti – umeće da se borite za sebe (borilačke veštine) odlično razvija mozak, povećava sposobnost koncentracije, održavanje balansa, kao i postizanje jedinstva duha i tela.\nStručnjaci kažu da je pletenje odličan način borbe protiv zabrinutosti, anksioznosti, depresije i hroničnog bola. Prednosti rada rukama mogu se uporediti sa efektom meditacije. Pletenje aktivira parasimpatički nervni sistem i tupe reakcije „udari ili beži“.\nKoji god hobi za mozak da ste izabrali, smeh će uvek biti odličan dodatak uz bilo koje zanimanje – on će pomoći da uklonite stres i opustite se.


Новица Тончев: То је наш победнички став | Socijalistička partija Srbije\nNovica Tončev: To je naš pobednički stav Vesti\n13 marta, 2020 u 10:41\nSocijalistička partija Srbije vodi kampanju pod sloganom „Trideset godina postojimo postojano“.\nU ovoj partiji kažu da je izabrani slogan potpuno logičan i da je proizašao iz stvarnosti, jer je SPS u proteklih trideset godina prošao kroz brojna iskušenja i probleme i uspeo sve da prebrodi. „Mi kao u nekadašnjoj himni uprkos svemu stojimo i dalje postojano“, objašnjavaju u SPS.\nNovica Tončev, potpredsednik SPS i predsednik Skupštine opštine Surdulica, pojašnjava za Danas da socijalisti neće samo u izbornoj kampanji da obeležavaju značajan jubilej postojanja partije, već će to obeležavanje trajati čitave ove godine .\n„Sve ove godine SPS traje i definiše političku stvarnost Srbije, vodeći državu samostalno ili u koaliciji sa najjačim strankama. Aktivnosti SPS-a usmerene su na zadobijanje poverenja, odnos prema svakom glasaču, svakom zaseoku, kući, pre i posle kampanje. Izbori su samo prilika da se pokaže ko koliko može, koliko se kome veruje. U SPS su jasno definisani i podeljeni zadaci među koordinatorima, kako bi izborni rezultati pokazali kolika je snaga svakog od nas i koliko je ko spreman da interese stranke stavi ispred ličnih interesa“, ističe Tončev.\nDodaje da je na predstojećim izborima prioritet SPS da pokrene i sve one koji su iz najrazličitijih razloga neodlučni i koji su možda zaboravili da su važni, da se pitaju i da se njihov glas računa.\nNa pitanje da li će to i SPS ići u kampanju od kuće do kuće, Tončev odgovara da će on lično na jugoistoku Srbije razgovarati sa svim građanima, u svakom grad, u svakom selu. „Nadam se da ćemo zajedno sa novim, mladim ljudima, SPS-u vratiti ugled najveće i najproduktivnije partije kojoj je državni interes imperativ delovanja. SPS je po svojoj prirodi i suštini pobednička partija i takav ćemo stav imati u kampanji. Siguran sam da će rezultati na lokalnim i parlamentarnim izborima to i potvrditi“, navodi Tončev. U SPS navode i da će se na izbornim listama videti generacijska obnova, ali da se bilo kakve čistke kadrova ne mogu očekivati.\nKategorije: Vesti|Izbori 2020|Predsedništvo


Srpska: Simić nije smenjen, Rašić i Hodža isključeni | KoSSev\nSrpska: Simić nije smenjen, Rašić i Hodža isključeni\nSreda 21. decembar 2016, 14:36\n20:30 - Srpska: Simić nije smenjen\nU međuvremenu je iz Srpske saopšteno da šef poslaničke grupe ove liste, Slavko Simić, nije smenjen.\nNavode da, s obzirom na to da su Rašić i Hodža isključeni iz poslaničkog kluba pre nego da sa još četiri poslanika potpišu smenu Simića - šefa poslaničkog kluba ne može da smeni 4 od ukupno 9 članova ove liste u Skupštini Kosova.\nGlasovima šest poslanika liste Srpska, Slavko Simić, smenjen je sa mesta šefa poslaničkog kluba ove liste, zato što je navodno dogovorio smenu Ljubomira Marića. Na njegovo mesto imenovan je Saša Milosavljević - novo je saopštenje Pokrajinskog odbora Srpske napredne stranke na KiM-u. Nisu, međutim, saopšteni razlozi zbog kojih su se poslanici Srpske oglasili sa zvanične mejl adrese PO SNS-a. Simić, sa druge strane, tvrdi da nije smenjen. A gotovo istovremeno iz poslaničkog kluba Srpske "do daljnjeg" su isključeni predsednik Progresivno-demokratske stranke, Nenad Rašić i predstavnik goranske zajednice u Skupštini Kosova, Adem Hodža, koji su prethodno potpisali smenu Simića. Ovo tvrdi sada već vidljivo suprotstavljeni tabor unutar Srpske - poslanici okupljeni oko Slavka Simića. Rat saopštenjima dve struje unutar ove liste, izražen kroz sukob na relaciji Pokret socijalista-Srpska napredna stranka Kosova i Metohije, nastavlja se i danas. I dok se zvanični Beograd još uvek ne oglašava, novopostavljena ministarka administracije lokalne uprave, Mirjana Jevtić, danas se sastala sa šeficom Kancelarije EU na Kosovu, Natalijom Apostolovom.\nSrpska: Isključeni Rašić i Hodža\n"Poslanici su saglasni da do daljnjeg isključe iz poslaničkog kluba gospodina Nenada Rašića koji je predsednik Progresivno-demokratske stranke i gospodina Adema Hodžu koji je predstavnik goranske zajednice u parlamentu. Ovakva odluka je doneta u cilju sprečavanja političkih manipulacija i rasturanja poslaničkog kluba Srpske liste koji mora ostati jedinstven, isključivo zbog interesa naroda koji živi na Kosovu i Metohiji," navela je Srpska.\nPoslanički klub Srpske će, zbog, kako su opisali najnovije događaje - "političkih previranja", do daljnjeg zadržati "izvornih" devet poslanika.\nOvaj poslanički klub u kosovskoj skupštini do sada je imao 11 poslanika.\nDa li je Simić smenjen?\nUbrzo nakon saopštenja Srpske, oglasio se Pokrajinski odbor SNS-a. U saopštenju koje su potpisali poslanici Srpske - Jelena Bontić, Adem Hodža, Nenad Rašić, Jasmina Živković, Saša Milosavljević i Srđan Popović, ovaj odbor je obavestio javnost da je Slavko Simić smenjen zbog toga što je "tajno dogovorio" smenu Marića, koji nije pristajao na "ucene" PS-a i "klana Jablanović".\n"Simić i njegovi sledbenici su od danas, iako toga možda još nisu svesni, samo bivši političari i deo jedne od najsramotnijih epizoda u srpskoj političkoj istoriji," zaključuje se u saopštenju, uz koje je medijima dostavljen skeniran, potpisan i overen dokument odluke o smeni Simića.\nŠef poslaničkog kluba Slavko Simić demantuje informacije i saopštenje PO SNS-a i šest poslanika Skupštine Kosova.\nOn je, u kratkom pisanom odgovoru za KoSSev, poručio da nije smenjen, ne želeći dalje da komentariše i poručujući da smo "dobili saopštenje".\nRanije danas kosovski gradonačelnici srpskih opština, bez gradonačelnika Leposavića, Dragana Jablanovića, doneli su odluku da prekinu saradnju sa Pokretom socijalista na KiM-u, odbivši "mogućnost svake saradnje" sa novom kosovskom ministarkom. Od juče popodne u javnosti je eskalirao sukob između SNS-a i PS-a na KiM-u. Ove dve stranke prekinule su saradnju na KiM-u i od tada komuniciraju preko više saopštenja, sa snažnim uzajamnim optuživanjem. Za javnost podela Srpske postala je vidljiva nakon što je prošle nedelje član SNS-a, Ljubomir Marić, smenjen sa mesta ministra u kosovskom ministarstvu za lokalnu samoupravu, a na njegovo mesto imenovana Mirjana Jevtić iz Pokreta socijalista.


Terzić bodri boksere u Skoplju: Obradujte zvezdaše titulom\nTanjug 16. juna 2022. 14:04\nBEOGRAD – Predsednik Sportskog društva Crvena zvezda Zvezdan Terzić poslao je podršku bokserima uoči večerašnjeg finala regionalne lige protiv Loznice u Skoplju i pokazao jedinstvo crveno-bele porodice.\n„Klubovi Sportskog društva Crvena zvezda beleže sve bolje rezultate, a mi smo tu kao oslonac i podrška. Raduje činjenica da se i Bokserski klub Crvena zvezda vraća na mesto gde i pripada. Poslednji trofej je osvojen pre 52 godine, a danas ima priliku da bude prvak regionalne lige. Bokserski klub u poslednje vreme odlično radi, predsednik Vladan Miketić je uložio veliki napor kako bi se Zvezda borila za najveća odličja. Verujemo u momke koji brane boje našeg kluba i siguran sam da će ostaviti i poslednji atom snage kako bi obradovali zvezdašku javnost“, izjavio je Terzić.\nCrvena zvezda, pred veliko finale u Skoplju, ima zadivljujuci skor – sedam pobeda iz sedam mečeva i važi za apsolutnog favorita u regionalnoj ligi u kojoj su predstavnike pored Srbije imali klubovi iz Hrvatske, Slovenije, BiH i Severne Makedonije.\nČitav bokserski projekat iniciran je od strane države Srbije i BS S i već sada se pokazao kao veoma uspešan i koristan za čitav region.


Posao na rijeci Savi\nInstitut za građevinarstvo Banja Luka nadzirat će radove na rijeci Savi. Samo u ovoj godini dobili tendere u vrijednosti od 7,7 miliona KM\nMinistar prometa i komunikacija Vojin Mitrović, koji je kadar SNSD-a, donio je prije dvije sedmice odluku o dodjeli usluga nadzora nad radovima održavanja sistema obilježavanja plovnog puta na rijeci Savi Institutu za građevinarstvo Banja Luka.\nOvaj državni posao vrijedan je 32.850 KM bez PDV-a, a još jedan je u nizu koji je dodijeljen Institutu za građevinarstvo koji je prema pisanjima niza istraživačkih medija nezvanični član „Integral Inženjeringa“ u vlasništvu Slobodana Stankovića, kuma lidera SNSD-a Milorada Dodika i najutjecajnijeg biznismena u RS-u.\nNaime, Institut za građevinarstvo Banja Luka je i zvanično bio članica korporacije Integral Inžinjeringa.\nFaksimil odluke ministra Mitrovića\nPrema odluci koju potpisuje Mitrović, ponudu za navedeni posao na rijeci Savi je preuzelo 14 ponuđača, ali je samo jedna i to od Instituta za građevinarstvo Banja Luka pristigla, bila pravoremena i kao takva je za komisiju bila prihvatljiva.\nInače, prema podacima sa Portala javnih nabavki ovo preduzeće je do sada pobijedilo na čak 1721 tendera ukupne vrijednosti od 35.489.801 KM! Samo u ovoj godini Institut za građevinarstvo je na 127 tendera dobio poslove u vrijednosti od 7,7 miliona KM.\nTenderi IG-a Banja Luka u 2021. godini\nTako je 28. oktobra sklopljen ugovor sa JP Autoputevima RS vrijedan 17.890 KM za nezavisnu provjeru dionice autoputa Banja Luka – Gradiška i Banja Luka – Doboj s aspekta sigurnosti saobraćaja. U proteklim mjesecima dobivao je poslove i od Elektrodistribucije – podružnica Tuzla, Federalnog ministarstva raseljenih osoba, Hidroelektrane na Drini…\nKao što je poznato, Integral Inženjering je od države dobio posao izgradnje kapitalnog objekta – mosta preko Save kod Bosanske Gradiške čije je zvanično spajanje upriličeno 15. oktobra. Integralu je i krajem novembra povjerena izgradnja 5,6 kilometara autoputa na Koridoru 5C kroz RS odnosno posao vrijedan 186 miliona KM.\n#izdvojeno#slobodan stanković#Vojin Mitrović#u fokusu


Ajfon nedostupan zemljama u razvoju\nU Sjedinjenim Državama, Britaniji i Japanu, novi ajfon 4 je ogroman hit. Aleks Li, koji živi u Dubaiju, doputovao je u London da bi ga kupio.\n"Razlog što smo došli ovde je to što zaista želimo ovaj telefon", kaže Aleks.\nAjfon 4 je brži, tanji, sa jačom baterijom i omogućava video razgovore.\nEpl nije jedina kompanija koja nudi takozvane pametne telefone, koji omogućavaju i pristup internetu, ali kupci kažu da ih privlači njegovo jednostavno rukovanje.\n"Jednostavnost komandi je neverovatna. Totalna neznalica može da ga koristi", kaže jedan kupac.\nAli tehnološki ekspert, Rob Atkinson, kaže da njegova upotreba u zemljama u razvoju neće biti tako široka zbog visoke cene uređaja i skupe pretplate.\n"Ne verujem da ćemo videti neki veći razvoj u regionima ili kontinentima kao što je Afrika. Možda samo u manjim grupama imućnijih korisnika. Ali mislim da će se više prodavati u Latinskoj Americi", kaže Atkinson.\n"U zemljama u razvoju će to ići sporije, pa će ga tu najpre kupovati privrednici, farmeri, vlasnici malih biznisa i profesionalci. Takođe, lekari i državni službenici. Tek onda će možda početi da prodire i šire", kaže on.\nAtkinson dodaje da Eplov ajfon dobija sve snažniju konkurenciju od firmi kao što je Gugl, koje nude sopstvene pametne telefone. A sa konkurencijom cene će nastaviti da padaju, što je dobra vest za kupce svuda u svetu.


Kosovska policija ipak istražuje pucnjavu na jezeru kod Gračanice - JUGPRESS\nKosovska policija danas je povodom pucnjave na Gračaničkom jezeru u selu Mramor potvrdila da su dvojica muškaraca pucala na policajca koji se tu nalazio, na šta je on potom uzvratio paljbom.\nKosovska policija danas je potvrdila da je policajac uzvratio vatru na napad, javlja Kossev.\nU saopštenju policije se navodi da je prijavljeno da su dvojica muškaraca sa Kosova pucala na policajca u selu Mramor 1. maja u 15:15.\n“Policajac je reagovao takođe pucnjavom, usled čega su dvojica osumnjičenih povređena i upućena na medicinsko zbrinjavanje”, navela je Kosovska policija.\nPrecizira da su na licu mesta pronašli 15 čaura, dok su kod osumnjičenih pronašli motocikl i pištolj marke “zoraki” bez metaka.\nKako se navodi, slučaj nastavlja da se istražuje.


Ištvan Pastor: Autonomija Vojvodine je vekovna tradicija : Nadlanu.com\nIštvan Pastor: Autonomija Vojvodine je vekovna tradicija\nObjavljeno 14. maj 2013. / 20:32:33\n"Ne treba zaboraviti da su zahtevi za autonomijom te 1848. godine imali tradiciju dužu od 150 godina, još od Čarnojevića. Ti su zahtevi uvek bili personalna i teritorijalna autonomija. I to samo autonomija, ne i država. Vojvodina je uvek negovala svoju tradicij autonomnosti", rekao je Pastor u Sremskim Karlovcima, na Svečanoj akademiji povodom 165. godišnjice proglašenja Vojvodine.\nPastor je podsetio da je tada donet i predlog liberalnog ustava Vojvodine, koji je bio u duhu federalizma i koji je bečka vlada dočekala s negodovanjem, videći u njemu separatističke težnje.\n"Sve što se dešavalo i pre 165 godina i pre sto godina, čini nam se poznato. Evidentno je ponavljanje istovetnih matrica političkog ponašanja i mišljenja. Ali, Vojvodina je nastajala i branila se kroz deprovincijalizaciju, kroz izgradnju institucija, u kojima su uzimali učešsće predstavnici svih nacionalnih zajednica koji žive ovde. Svaka politika koja je bila suprotna tome, vodila je provincijalizaciji i iscrpljivanju vojvođanskih resursa", kazao je Pastor.\nPo njegovim rečima, ne postoje izolovane istorije i kulture. "A kod nas u Vojvodini se naši identiteti, tradicije i sećanja oblikuju kroz mnoštvo zajedničkih vrednosti. Vojvodina je priča o lutalaštvu, seobama", rekao je predsednik Skupštine Vojvodine.\nPredsednik Vlade Vojvodine Bojan Pajtić rekao je da Srbima na Kosovu treba obezbediti maksimum prava u teškim okolnostima, a građani u Vojvodini, Beogradu i drugde u Srbiji treba da urede Srbiju kao modernu evropsku državu.\n"Evo nas u gradu koji treba da bude srpski Oksford. Ako ne bude, nismo ga ni zaslužili. Zato Srbija danas treba da posveti ceo jedan vredan projekat Sremskim Karlovcima. Da Karlovce preporodimo bar onoliko koliko su Karlovci preporodili nas. Da ovde stvorimo kulturni, naučni i turistički centar kojim ćemo se ponositi onoliko koliko se ponosimo sobom", poručio je pokrajinski premijer.\nGradonačelnik Beograda Dragan Đilas i gradonačelnik Sremskih Karlovaca Milenko Filipović potpisali su danas Povelju o saradnji ta dva grada.


Sale za fizičko i bazeni za osobe sa autizmom | N1 Srbija\nBesplatno korišćenje sala i bazena za osobe sa autizmom\nOsobe sa autizmom uskoro će moći besplatno da koriste sale za fizičko i bazene u školama i sportsko-rekreativnim centrima uz prisustvo stručnjaka, ali i da borave na Zlatiboru, dogovoreno je danas na sastanku resornih ministara i predstavnika osoba sa autizmom kojih u Srbiji ima više od 3.000.\n"Ministarstvo prosvete obezbedilo je za Udruženja sa autizmom besplatne termine u školama koje imaju fiskulturne sale i bazene, ministarstvo omladine i sporta prostore u sportsko-rekreativnim centrima u Beogradu i van njega, a ministarstvo za rad stručnjake - defektologe, terapeute i trenere", rekao je ministar zdravlja Zlatibor Lončar posle sastanka posvećenom unapređivanju kvaliteta života osoba sa autizmom kome su prisustvovali i ministri Mladen Šarčević, Vanja Udovičić, gradonačelnik Siniša Mali i predstavnici Ministarstva rada.\nGradonačelnik Beograda Siniša Mali rekao je da je grad obezbedio i predah za roditelje dece sa autizmom, tako što će njihovoj deci organizovati boravak u dnevnim centrima, ali i produžene vikende na Zlatiboru.\nOn dodaje da se radi i na tome da se starosna granica od 26 godina obriše kako bi autistične osobe svih uzrasta imale priliku da koriste nove pogodnosti.\nPredsednica Udruženja Autizam Srbije Vesna Petrović izrazila je zadovoljstvo sastankom jer su na njemu utvrđene aktivnosti koje odmah mogu poboljšati živote osoba sa autizmom i njihovih roditelja, ali i one za koje je potrebno vreme.\n"Verujem da će ove mere pomoći i da senzibilišemo sredinu da nam pomogne kada je u mogućnosti", rekla je Petrovićva, koja je navela da udurženja imaju podatke o oko 3.000 osoba sa autizmom, ali da to nije ni približan broj.\nUpozorila je i na činjenicu da je grupa odraslih sa autizmom u Srbiji nevidljiva, te da je neophodno raditi na ranoj dijagnostici autizma ali na prevenciji.\nPrema rečima Petrovićeve, na sastanku je dogovoreno i da se radi na proširenju liste zanimanja za koje autistična deca mogu da se obrazuju jer sada postoji samo mogućnost da budu knjigovesci.\nOsobe sa autizmom će, kako je najavljeno, na ovaj način dobiti mogućnost da minimum dva puta nedeljno uz adekvatnu stručnu pomoć imaju fizičke aktivnosti, rekao je Lončar. Ministar prosvete Mladen Šarčević je rekao da ministarstvo osobama sa autizmom na raspolaganje stavlja i studentska odmarališta - u prvoj fazi na Zlatiboru, a kasnije i na Avali i Paliću.\nUdovićić je rekao da dogovor podrazumeva da će deci sa autizmom biti na raspolaganju i stručnjaci sportske medicine, kao i da će udruženja moći da konkurišu za određena sredstva.\nTagovi: autizam , bazen , fizička aktivnost\nA to što su dete sa autizmom izbacili iz udruženja jer je otac deteta pitao gde su pare za asistente, to ni jedan medij ne zanima, samo hvalisanja i promocija bahatih predsednica\nkada ce autisticne osobe dobiti pravo na besplatnog pratioca u gradskom prevozu? Ili jos bolje, kada ce nezaposleni dobiti pravo na besplatan prevoz, kao recimo u Zagrebu, s kojim volite da se poredite...\na koriscenje placene avionske karte?


Državi od Komercijalne banke ostaje samo 80 miliona evra – Bankar.rs\nHome/ANALIZE/Državi od Komercijalne banke ostaje samo 80 miliona evra\nDan nakon potpisanog ugovora između predstavnika Republike Srbije i Nove ljubljanske banke o prodaji 83,23 odsto Komercijalne banke u stručnoj javnosti postavlja se pitanje da li je banku uopšte trebalo prodati, kao i da li je trebalo prodati po ceni od 387 miliona evra.\nOpet s druge strane nisu retki ni glasovi koji pozdravljaju izlazak države iz do juče najveće domaće banke.\nPored novca za akcije, država će u narednom periodu prihodovati i oko 31 milion evra na ime dobiti iz 2019. godine (koja je iznosila oko 75 miliona evra) i oko 26 miliona iz zaostalih dividendi koje banka nije isplaćivala od 2015. godine, pa se zvaničnici hvale kako su banku prodali u stvari za 450 miliona evra.\n„Bio je pravi trenutak i onaj ko je procenjivao je pravilno procenio. Ja bih voleo da bude srpska banka, ali ne odlučujem ja o tome nego stručni ljudi, koji su to izveli na stručan i dobar način. I neće to doneti nikakvo zlo, naprotiv, biće sve dobro“, rekao je Vučić.\nOn je podsetio da je Srbija morala da plati 250 miliona evra zbog spornih sporazuma iz 2006. i 2009. godine i da je taj novac plaćen nakon „užasno teških razgovora sa EBRD-om“.\n„A dotle smo došli upravo zbog onoga što smo imali ne baš najbolji menadžment svih ovih godina. I država Srbija preko svog predstavnika je loše upravljala i EBRD kao deo svega toga“, rekao je predsednik.\nGoran Radosavljević, profesor na fakultetu FEFA i član SDS-a, izračunao je da državi nakon ove transakcije ostaje neto 70 ili 80 miliona evra.\n„Pre godinu dana država je bila vlasnik oko 42 odsto akcija u Komercijalnoj banci. U međuvremenu je platila 265 miliona evra za paket akcija EBRD-a, IFC i još dva fonda. Sada je za 83 odsto akcija dobila 387 miliona evra. Ja procenjujem da je u banci ostalo oko 60 miliona evra. Kada od ovih 387 miliona oduzmemo te dve stavke, ispada da je državi ostalo neto sedamdesetak miliona evra. I besmisleno je u prihode države uračunavati dividende od dobiti iz prethodnih godina kada na to svakako ima pravo. Pitanje je i zašto nije isplaćena cela dobit za prošlu godinu“, napominje Radosavljević.\nOn je mišljenja da banku nije trebalo prodavati po ceni manjoj od knjigovodstvene, a dobijena cena je na nivou 77 odsto knjigovodstvene vrednosti. On podseća da je, doduše prema nezvaničnim informacijama, OTP banka kupila Sosijete ženeral za oko 110 odsto knjigovodstvene vrednosti, dok su recimo Pireus ili Vojvođanska banka plaćene oko 80 odsto knjigovodstvene vrednosti.\n„Ili banka nije dobro prodavana ili je u mnogo lošijoj situaciji nego što to nama izgleda. Barem na papiru Komercijalna važi za dobru banku, očišćenu od NPL-ova, poslednjih 10 godina ima prosečnu godišnju dobit od 20 miliona evra, a ako isključimo dve godine u kojima su čišćeni bilansi i pravljen gubitak, prosek dobiti je preko 40 miliona evra. S druge strane, to nije hajtek banka i biće potrebno dosta ulaganja kako bi pratili lidere na tržištu“, napominje Radosavljević podsećajući da uz Komercijalnu idu i licence za poslovanje na makedonskom i bosanskohercegovačkom bankarskom tržištu.\nI ekonomista Mlađen Kovačević ističe da nema mnogo smisla prodavati banku po ovoj ceni kada je pre samo nekoliko meseci plaćeno mnogo više za akcije EBRD i ostalih fondova u Komercijalnoj banci.\n„Verovatno u banci ima još para i država u neto iznosu neće puno zaraditi. Profit banke je u prošloj godini iznosio 75 miliona evra, što znači da za četiri godine tolikog profita Slovenci mogu da povrate investiciju. Gde može Srbija da uloži te pare da bi dobila toliku stopu povraćaja?“, pita se Kovačević.\nVučić se požalio i da je „vrednost Komercijalne banke padala, a kritikuju me oni koji su svom direktoru dali mogućnost da ima 700.000 evra otpremnine“.\nKovačević ističe da je „bruka za stranku koju vodi Vučić ako ne može da nađe profesionalan menadžment koji zna da upravlja bankom“.\nS druge strane, Ismail Musabegović, profesor na Beogradskoj bankarskoj akademiji, ističe da je procedura privatizacije započeta pre više godina kada su EBRD, IFC i nemački i švedski fond dokapitalizovali banku i dogovorili se sa državom da će svi zajedno izaći do 2017. godine.\n„To je urađeno sada i cena je adekvatna tržišnim okolnostima. Treba reći i da je 62 odsto NLB-a u rukama američkih investitora i to je prvi ulazak američkog kapitala na naše finansijsko tržište što ohrabruje“, smatra Musabegović.\nTakođe i Nenad Gujaničić iz Momentum sekjuritiz ističe da je cena u skladu sa očekivanjima i prodajom drugih banaka u regionu.\n„Možda se moglo očekivati nešto više zbog tržišne pozicije, ali tu je i dug za dividende veći od 60 miliona evra i reputacija banke koja je dugo krila loše kredite u bilansima“, kaže Gujaničić.\nKomercijalna banka prodaja komercijalne banke\nJeste li čuli za pravilo štednje "50/30/20"?


Vesti online / Vesti / Ex YU / Rambuje: Dvadeset godina od "mirovnog debakla" (VIDEO)\nIbrahim Rugova, Kristofer Hil i Volfgang Petrič u Rambujeu 1999. godine\nPregovori kao uvod u bombardovanje\nEpilog je poznat - posle 17 dana pregovori su propali, a 24. marta 1999. godine započelo je NATO bombardovanje Savezne Republike Jugoslavije.\nRazgovorima su prisustvovali predstavnici jugoslovenskih vlasti i kosovskih Albanaca, uz posredovanje izaslanika SAD, Rusije i EU, Kristofera Hila, Borisa Majorskog i Volfganga Petriča.\nPočetku konferencije prethodili su meseci "šatl diplomatije" američkog diplomate, nakon koje je usledilo objavljivanje predloga mirovnog sporazuma, na čiji su sadržaj ozbiljne primedbe imali i Beograd i kosovski Albanci.\nCeremoniji otvaranja su, osim delegacija Srbije i kosovskih Albanaca. kopredsednici konferencije Iber Vedrin i Robin Kuk, trojica posrednika, a skup je zvanično otvorio tadašnji francuski predsednik Žak Širak.\nPrema opštoj oceni, ambiciozno zamišljena i pompezno najavljena mirovna konferencija u Rambujeu, bila je zakazana prerano i bez adekvatne pripreme, pa je unapred bila osuđena na neuspeh.\n- Tekst sporazuma iz Rambujea, kojim je Srbija pozvana da prihvati NATO trupe na svojoj teritoriji, predstavljao je provokaciju, izgovor za početak bombardovanja. Rambuje nije dokument koji bi bilo koji Srbin prihvatio. To je bio loš diplomatski dokument koji nikad nije trebalo da se pojavi u toj formi - rekao je nekadašnji američki državni sekretar Henri Kisindžer londonskom "Dejli telegrafu" u junu 1999. godine.\nNa čelu delegacije - nepoznati gerilac Hašim Tači\nPosle punih 17 dana natezanja u dvorcu pokraj Pariza i samo jednog zajedničkog susreta dve delegacije, kosovski Albanci su, uprkos snažnom otporu predstavnika Oslobodilačke vojske Kosova, načelno prihvatili sporazum.\nTadašnji šef delegacije Vlade Srbije na pregovorima o Kosovu Ratko Marković izjavio je da sastanak u Rambujeu "nije dao rezultate, jer se nije pošlo od temelja, već od krova".\nDelegacija kosovskih Albanaca, koju je na opšte iznenađenje ali i uz veliku podršku SAD predvodio do tada malo poznati šef gerilaca Hašim Tači, prihvatila je u načelu predlog sporazuma o rešenju kosovske krize koji je predložila Kontakt grupa.\nGlavni razlog albanskog pristanka bio je ogroman pritisak SAD, ali i činjenica da je Srbija unapred odbacila Hilov plan rešenja kosovske krize. Delegacija Vlade Srbije, takođe, je načelno prihvatila predlog ali uz uslov da se ne dozvoli prolazak kroz zemlju trupama NATO-a i da međunarodne snage na Kosovu budu pod okriljem Ujedinjenih nacija.\nNaredna runda pregovora o Kosovu počela je 15. marta u Parizu, a okončana je neuspehom posle svega četiri dana. Dve delegacije su 18. marta potpisale različite sporazume.\nPoslednji pokušaj - Holbruk ubeđuje Miloševića\nDva dana kasnije, 24. marta, NATO je započeo bombardovanje SR Jugoslavije, što je posle 78 dana rezultiralo povlačenjem jugoslovenskih snaga sa Kosova i uspostavljanjem privremene administracije Ujedinjenih nacija u pokrajini.


Dodik poručio da SAD lažu, Vučić kaže da Srbija neće stati iza sankcija | EurActiv Serbia\nSrpski član Predsedništva BiH i liderMilorad Dodik izjavio da sankcije, koje su mu uvele SAD, predstavljaju direktno mešanje u unutrašnje stvari BiH i Republike Srpske, da optužbe protiv njega nisu tačne i da će nastaviti da vodi svoju politiku.\n"SAD jesu velika država, ali jesu i veliki lažovi. Oni su na strani muslimana i zajedno sa njima i Partijom demokratskog progresa (PDP) i dela Srpske demokratske stranke (SDS) birali su kome će nametnuti sankcije", kazao je Dodik 5. januara posle sednice Izvršnog odbora Saveza nezavisnih socijaldemokrata (SNSD), čiji je on lider.\nPrema njegovim rečima, Amerikancima smeta to što je Republika Srpska stabilna, a "ne smeta to što Federacija BiH tri godine posle izbora nije izabrala novu vladu i što Hrvati nemaju svog legalno izabranog predstavnika u Predsedništvu BiH“.\n"Ako bi se BiH raspala, a očigledno će se raspasti, RS je jedina koja može da funkcioniše", kazao je Dodik.\nOn je nazvao lažima sve optužbe o korupciji, koje su navedene u obazloženju sankcija koje su mu uvedene, ističući da se protiv njega ne vodi nijedan proces u pravosudnim institucijama zbog korupcije.\nDematovao je bilo kakvu poslovnu povezanost sa banjalučkom televizijom ATV, ističući da on "nikada nije pokušao uticati na uređivačku politiku bilo kog medija".\n"Lažovom" je nazvao i američkog ambasadora u BiH Erika Nelsona, kao i Visokog predstavnika u BiH Kristijana Šmita, koji, prema njegovom mišljenju, nije Visoki predstavnik, jer nije imenovan u Savetu bezbednosti BiH, a omalovažio je i Veliku Britaniju konstatacijom - "ko šta njih pita".\nNaveo je da je licemerno to administracija američkog predsednika Džozefa Bajdena njega optužuje za korupciju, a da je, kako je kazao, Bajdenova porodica umešana u korupciju.\n"Što se tiče Amerikanaca, ostalo je još da me ubiju. Ako mi se nešto desi, znajte da su to uradili Amerikanci i Britanci", kazao je Dodik.\nDodik je rekao da se čuo sa predsednikom Srbije Aleksandrom Vučićem, koji mu je rekao da "neće stati iza tih sankcija", dodavši da će se posle božićnih praznika sastati sa Vučićem u Beogradu.\nDodao je da on nije Republika Srpska, te da bi eventualno uvođenje sankcija celoj RS značilo definitivan kraj BiH i otvorilo put ka samostalnosti tog BH entiteta.\nDodik je kazao da će nastaviti da vodi svoju politiku, najavivši da će već tokom ovog meseca biti donet zakon o uspostavljanju Visokog sudskog i tužilačkog saveta RS.\nVučić: Rešenje nije u sankcijama\nPredsednik Srbije Aleksandar Vučić izjavio je da "Srbija svakako nije srećna" zbog odluke SAD da uvedu sankcije srpskom članu Predsedništva BiH Miloradu Dodiku, kao i da Beograd ne misli da je rešenje u sankcijama.\n"Nema nikakve sumnje da se Srbija ni u jednoj jedinoj tački ne samo neće saglasiti već ni na koji način neće provoditi sankcije protiv svog naroda, pripadnika svog naroda, predstavnika srpskog naroda u BiH i Republici Srpskoj", rekao je Vućič novinarima 6. januara u Beogradu.\nNavodeći da odluka o sankcijama donosi brojne izazove za RS i za Srbiju, Vučić je rekao da je reč o "komplikovanim stvarima koje nisu za hitnu i hitru reakciju, posebno ne brzopletu". On je naveo i da je stavljanje medija pod sankcije "užasna odluka".\nVučić je rekao da je razgovarao sa Dodikom i predsednicom RS Željkom Cvijanović, kao i da će se sastati sa njima, uskoro, 10. ili 11. januara.\nŠmit: Sankcije govore da se blokada države neće tolerisati\nVisoki predstavnik u BiH Kristijan Šmit izjavio je da su sankcije jedan od instrumenata koje međunarodna zajednica može koristiti da pokaže da se blokada države neće tolerisati.\n"Ako postoje političke nesuglasice, onda se one rešavaju kroz dijalog u institucijama BiH umesto bizarnog i kontradiktornog monologa", kazao je Šmit povodom odluke SAD da uvedu sankcije Miloradu Dodiku.\nOn je ocenio da su sankcije "logična posledica destruktivnog i opasnog pristupa u vezi sa njegovim neispunjavanjem osnovnih kriterija za odgovorno liderstvo".\nPrema njegovim rečima, ove sankcije su rezultat destabilizujućeg delovanja Dodika.\nDodao je da, kako je ranije dogovoreno sa EU i međunarodnom zajednicom, "ponuda ostaje na stolu", odnosno da se na konstruktivan način radi sa parlamentom i dođe do rešenja zasnovanih na Ustavu i na Dejtonskom mirovnom sporazumu. "Vladavina prava se mora poštovati, to je jednostavno tako" naglasio je Visoki predstavnik.\nŠmit je naglasio svoju opredeljenost za konstruktivnu saradnju sa svima u BiH, ali jasno ističe da su na stolu i druge opcije. Pozdravio je i snažan signal u borbi protiv korupcije, što mora postati novo pravilo u BiH.\nOn je naglasio da je međunarodna zajednica opredeljena za očuvanje suvereniteta i teritorijalnog integriteta BiH i da je\nbilo kakav pokušaj podrivanja njenih institucija neprihvatljiv.\n"Pozivam sve političare da deluju razumno u interesu građana BiH i da počnu raditi na hitnim pitanjima sa kojima se suočavaju građani kojima su izabrani da služe", zaključio je Visoki predstavnik.


Njemačka obustavila sertifikaciju “Sjevernog toka 2” – ASinfo Portal\nNjemačka obustavila sertifikaciju “Sjevernog toka 2”\n13.12.2021. / 14:15\nBERLIN – Njemački regulator je suspendovao sertifikaciju operatera gasovoda Severni tok 2 zbog neusklađenosti sa energetskim propisima Evropske unije, izjavila je danas njemačka ministarka spoljnih poslova Analena Berbok prilikom dolaska na sastanak šefova diplomatije EU u Brisel.\n“Federalna agencija za energetsku mrežu obustavila je proces sertifikacije zbog zahtjeva koje propisuje evropski zakon u energetskoj oblasti, a koji nalažu razdvajanje djelatnosti i druge stvari u pogledu strukture kompanije“, odgovorila je ona na pitanje koji je organ utvrdio neusklađenost tog projekata s pravilima EU, prenosi Tas s.\nBerbok je ranije, u intervjuu za tv kanal ZDF koji je emitovan u nedjelju, rekla da projekat “Sjeverni tok 2” za sada nije uspio da se uskladi sa regulativom EU i da “ne može biti odobren“.\nDa bi počeo da pumpa gas, operater “Sjevernog toka 2” mora da dobije ”zeleno svjetlo” njemačkog regulatora. Sertifikacija je suspendovana jer operater gasovoda, kompanija “Sjeverni tok 2” AG sa sjedištem u Švajcarskoj mora da registruje podružnicu u Njemačkoj. Dok se to ne učini, proces sertifikacije će biti zamrznut.\nIzjave kancelara Olafa Šolca o budućnosti ovog gasovoda do sada su bile veoma uzdržane, ali je upozorio da nijedna zemlja ne može da ugrožava granice druge države, aludirajući na rusko-ukrajinski sukob, inače će biti posljedica.\nBerbokova, kao kopredsedavajući Zelenih, poslednjih godina je zahtijevala da se projekat zaustavi, navodi Tas s.\nRuska agencija dodaje da je ona trenutno na čelu njemačkog ministarstva inostranih poslova i napominje da spoljnopolitički kurs obično postavlja vlada kancelara, a ne Ministarstvo spoljnih poslova.\nMoskva je više puta isticala da je “Sjeverni tok 2” komercijalni projekat, koji se realizuje zajedno sa evropskim partnerima\nPortparol Kremlja Dmitrij Peskov rekao je da zbunjuje to što brojne zemlje nastoje da sudbinu gasovoda vežu za politički motivisane uslove. Tanjug\nTagovi: sertifikacijaSjeverni tok 2\nVlada rasterećuje privredu na račun gradova i opština\nCijena gasa skočila za osam odsto


Radojičić: Razgovor sa Beogradjanima ili odredjenim danima ili preko ekrana – NovostiDana.rs\nRadojičić: Razgovor sa Beogradjanima ili odredjenim danima ili preko ekrana\nGradonačelnik Beograda Zoran Radojičić izjavio je danas da će insistirati na direktnom kontaktu sa Beogradjanima ili kroz razgovor sa njima odredjenim danima ili preko elektronskih medija, kako bi se upoznao sa njihovim problemima i pokušao da ih što pre reši.\nRadojičić je kazao da će gradjani svakog momenta moći da šalju poruke i pitanja, koje će on direktno moći da vidi.\n„Razmišljao sam o tome kako da uspostavimo najdirektniju komunikaciju, jedan vid je razgovor sa gradjanima odredjenim danima, a drugi vid komunikacije je preko elektronskih medija.\nGradjani će svakog momenta moći da šalju poruke i pitanja koje ću ja direktno moći da vidim. Jedna od opcija je da to bude na velikom ekranu u mom kabinetu i da svakog momenta kada stigne neka poruka, ja mogu da je pročitam“, rekao je Radojičić za televiziju Pink.\nMašinovodja iz Kraljeva pešači do Preljine zbog izmeštanja beogradske Železničke stanice


Bećković i Nikitović stoje iza saopštenja SPC? – Nadlanu.com\nBećković i Nikitović stoje iza saopštenja SPC?\nObjavljeno 23. apr 2013. / 10:57:08\nPrema rečima naših sagovornika, jučerašnje saopštenje SPC u kojem se navodi da je briselski sporazum “predaja sopstvene vekovne i najvažnije teritorije” i “posredno, ali ipak faktičko priznavanje kosovske vlasti i povlačenje Srbije iz južne pokrajine”, smislili su Nikitović i Bećković, dok je objavljivanje takvog stava Sinoda obavljeno uz pomoć i saradnju nekoliko visokih zvaničnika SPC.\nMatija Bećković za “Danas” kaže da Nikitović i on „imaju veze sa saopštenjem SPC samo kao njegovi čitaoci“.\nNa pitanje šta misli o stavu SPC, Bećković navodi da je “Kosovo – Crkva” i da je ono “Crkvino”.\n“Verovatno bi Crkva imala pravo da govori o sebi i svojoj imovini”, kaže Bećković.\nSa Aleksandrom Nikitovićem novinari “Danasa” nisu uspeli da stupe u kontakt do zaključenja izdanja.\nSinod u saopštenju, koje je potpisao patrijarh Irinej, navodi da je potpisivanje sporazuma pre “čista predaja nego li makar kakva-takva prodaja naše sopstvene vekovne i, u duhovnom i istorijskom smislu, najvažnije teritorije”.\nU žestoko intoniranom saopštenju piše i da se Sinodu čini da bi, u odnosu na ovakav sporazum, i podela teritorije bila bolje, pravednije i održivije rešenje. SPC se pita šta je srpska visoka državna delegacija tražila u Moskvi pre nekoliko dana ako je već bila spremna da prihvati “maksimum mogućeg”, koji je ipak manji od “minimuma poželjnog” sa stanovišta elementarnog državnog i nacionalnog interesa Srbije.\nSinod SPC je još apelovao na poslanike u Skupštini Srbije i na predsednika Srbije Tomislava Nikolića da “pred Bogom, istorijom srpskog roda i sopstvenom savešću, izmere i odmere svoju moralnu i istorijsku odgovornost prilikom odlučivanja o davanju ili uskraćivanju saglasnosti Srbije kao države na takav tekst briselskog sporazuma”.\nMirko Đorđević, sociolog i verski analitičar, za “Danas” kaže da saopštenje SPC nije ni novo ni neočekivano.\n“Iz svega do sada znalo se da će Sinod zauzeti takav stav. Mislim da će ono biti velika smetnja na relaciji Crkva – država, jer će predstavljati opoziciju državnom vrhu koji je sporazum parafirao. U ovom smislu, ovo saopštenje vidim kao neodgovorno, pa ako hoćete, i opasno“, kaže Đorđević.\nOn dodaje da je saopštenje u suprotnosti i sa ponašanjem crkve tokom vekova svuda, pa i na Kosovu.\n“Crkva je postojala i postojaće i nadalje u svim sistemima, državama, autonomijama i sarađivaće s 'postojećim vlastima'”, navodi Đorđević.\nPrema njegovim rečima, to znači da je SPC ovim saopštenjem povukla potez koji ne donosi ništa dobro državi, a neće doneti neko dobro ni Crkvi, jer će je odvesti u samoizolaciju.\nDejan Vuk Stanković, politički analitičar, za “Danas” kaže da u saopštenju nema ništa iznenađujuće, jer se SPC drži svojih stavova odranije.\n“Interesantno je da Crkva ponovo koristi svoj značajan ugled u društvu i bavi se dnevnopolitičkim temama kojima se bavi Vlada, što za nju nije neuobičajeno. Teško je reći kakav će biti uticaj ovog saopštenja, ali malo je verovatno da sporazum u Narodnoj skupštini neće imati većinu, čak i veću od one koju imaju samo stranke vladajuće koalicije, uprkos apelu SPC”, navodi Stanković.\n(Izvor: Danas – Lidija Valtner)\nAleksandar Nikitovićkosovo i metohijamatija bečkovićSPCsporazum beograda i prištine


Počela izgradnja gasovoda na teritoriji Rafinerije nafte Brod – Biznis.ba\nNaslovnaBiHPočela izgradnja gasovoda na teritoriji Rafinerije nafte Brod\nobjavljeno 13. dec 2019. u 11:32\nNa teritoriji Rafinerije nafte Brod počeli su radovi na izgradnji gasnog cjevovoda dužine 1.850 metara i prečnika Du 200.\nTime je započeta realizacija, ključne, II faze projekta gasifikacije, na kojoj je angažovano stručno osoblje rafinerije kao i lokalnih specijalizovanih građevinskih preduzeća koja imaju znanje i već stečena iskustva na uspješno realizovanim projektima sa Rafinerijom nafte. Završetak radova na montaži cjevovoda u krugu preduzeća planiran je do kraja ove godine.\nMreža za distribuciju gasa u Rafineriji nafte Brod (cjevovoda) povećat će fleksibilnost i efikasnost rada rafinerije, umanjiće međusobnu zavisnost proizvodnih jedinica i rezultovat će umanjenjem troškova proizvodnje.\nU okviru II faze gasifikacije, planiran je i remont mostovnog cjevovoda za prelaz gasa preko rijeke Save (u novembru je završeno istraživanje i dijagnostika), kao i priključivanje na magistralni gasovod na teritoriji Republike Hrvatske. Do kraja decembra očekuju se rezultati ispitivanja produktovoda koji se nalazi u Hrvatskoj. Nakon završetka navedenih radova biće formiran detaljan plan remonta i daljnje realizacije projekta gasifikacije Rafinerije nafte Brod.\nOčekuje se da će rezultat realizacije druge faze projekta ujedno biti i početak prve isporuke prirodnog gasa u rafineriju.\nPuštanje u rad direktnog gasovoda planirano je za III kvartal 2020. godine, saopćeno je iz ove rafinerije.\nPodsjećamo, iz Rafinerije nafte Brod a.d. Brod ranije je saopšteno da je 24. oktobra 2019. godine u Zagrebu (Republika Hrvatska) potpisan ugovor između kompanija Кroduks plin d.o.o. i Plinakro d.o.o., kojim je izvršen otkup produktovoda na teritoriji Hrvatske, za potrebe dalje realizacije projekta gasifikacije rafinerije. Iz Rafinerije su istakli da zaključivanje ovog ugovora ima strateški značaj za uspješnu realizaciju projekta.\nNeposredno nakon potpisivanja ovog ugovora, rukovodstvo Zarubežnjefta a.d. predstavilo je program realizacije prve faze projekta gasifikacije Rafinerije nafte Brod, puštajući u rad novu kotlovnicu koja ima mogućnost korištenja kombinovanog pogonskog goriva – gas i mazut. U izgradnju nove kotlovnice uložena su sredstva u ukupnom iznosu od 6,6 miliona eura.\nJelčić: Rekordna naplata cestarine u Federaciji BiH\nDogecoin – Uspon “smiješne” kriptovalute\n18. apr 2021. 18. apr 2021.


Izmene PDV-a na transportne usluge - Pluton Logistics\nIzmene PDV-a na transportne usluge\n2017/04/09 2017/04/21 marko PDV, porez na dodatu vrednost, Zakon o izmenama i dopunama Zakona o PDV, zakon o PDV\nZakonom o izmenama i dopunama Zakona o PDV (“Sl. glasnik RS”, br. 108/2016) izmenjen je član 12. Zakona kojim se uređuju pravila za određivanje mesta prometa usluga. Nova pravila za utvrđivanje mesta prometa usluga primenjuju se od 1. aprila 2017. godine.\nPo starom je za mesto prometa presudno bilo mesto sedišta pružaoca usluge, a po novom je bitno kome se pruža usluga u smislu da li je obveznik ili ne. Pravilo o mestu prometa usluga se u velikoj meri usklađuje sa pravilima u Evropskoj uniji.\nU slučaju da se promet usluga vrši licu koje se smatra poreskim obveznikom (B2B), mestom prometa usluga smatra se mesto u kojem primalac usluga ima sedište/stalnu poslovnu jedinicu, odnosno prebivalište/boravište.\nU slučaju da se promet usluga vrši licu koje nije poreski obveznik (B2C), mestom prometa usluga smatra se mesto u kojem pružalac usluga ima sedište/stalnu poslovnu jedinicu, odnosno prebivalište/boravište.\nKompletan Zakon o izmenama i dopunama Zakona o PDV preuzmite OVDE\n← Za tranzit kroz Rusiju nisu potrebne dozvole\n“Ralu Logistika” kupila 30 “Mercedes” kamiona →


Handke proglašen personom non grata u Sarajevu | Autonomija\nU deklaraciji o tome se osuđuje dodeljivanje Nobelove nagrade „negatoru genocida u Srebrenici“\nOvu odluku koju su inicirali poslanici Stranke demokratske akcije (SDA), jednoglasno je na današnjoj sednici donela Skupština Kantona Sarajevo.\nU deklaraciji o tome se osuđuje dodeljivanje Nobelove nagrade, kako je navedeno, „negatoru genocida u Srebrenici“.\nU deklaraciji je navedeno da je „završna faza genocida upravo negiranje genocida“, i konstatuje da je „dobitnik Nobelove nagrade za književnost u svojim javnim istupima za vreme agresije na BiH javno podržavao velikosrpski režim, sa ratnim zločincem Slobodanom Miloševićem na čelu“.\nU deklaraciji piše da Handke „ni danas ne menja svoje stavove, već ide korak dalje, pa najavljuje svoj dolazak u našu zemlju (BIH) i posetu majkama iz Kravice i okoline Srebrenice“.\nPoslanici Skupštine Kantona Sarajevo su dodelu Nobelove nagrade Handkeu ocenili kao „novu uvredu žrtava“, uz ocenu da bi njegova poseta BiH i Sarajevu izazvala „dodatno poniženje žrtava velikosrpske agresije“.


DRUGI KRUG IZBORA U FRANCUSKOJ: Velika džamija u Parizu i “Jedinstvo muslimana Francuske” izašli sa saopštenjem\nVelika džamija u Parizu i “Jedinstvo muslimana Francuske” pozvali su sve da u predstojećem drugom krugu glasaju za Emanuela Makrona kroz dva saopštenja za javnost od srede, 13. aprila i petka, 15. aprila. Rektor Velike džamije u Parizu Chems-Eddine Hafiz ocenio je da će „uzdržanost i prazan listić ojačati krajnju desnicu”. Takođe je rekao, u video snimku koji je podeljen na društvenim mrežama, da „zlonamerne sile danas govore pozivajući na proterivanje muslimana“.\n„Kako reagovati na ovu zlonamernost koja postaje uobičajena i koja sve više uzima maha u glavama ljudi?“ pitao je pre nego što je u korak odgovorio: „Glasanjem u nastavku Republike”. „Glasati znači postojati. Glasati znači obezbediti buduće generacije, dostojanstvo i ponos da nemamo pravo da zalažemo, (kao) budućnost naše dece, ostajući pasivni svedoci neminovne političke katastrofe, dodao je rektor.\nOn smatra da demokratsko funkcionisanje „ne sprečava govore mržnje i obmanjujuće govore“ protiv muslimana. „Ekstremno i opasno“ držanje koje bi moglo „dovesti do istorijske drame“, dodao je Chems-Eddine Hafiz, pre nego što je završio ohrabrujući ljude da glasaju za Emanuela Makrona.\nSa svoje strane, “Jedinstvo muslimana Francuske” (RMF) uverava u saopštenju „da budu svesni obaveze političke neutralnosti koju zahteva njihova misija”, dok smatra da je važno „ponašati se kao odgovorni građani”. To je razlog zašto je u sredu pozvao da se „glasa za Emanuela Makrona“ kako bi se omogućilo Francuskoj da „očuva republikanske principe i konsoliduje vrednosti otvorenosti, tolerancije i solidarnosti koje su uvek animirale“ zemlju.\nTagovi: džamija - Francuska - izbori - mislimani - Pariz


Puštena u rad prva 5G bazna stanica u Srbiji - MediaSfera\nKompanija Telenor pustila je juče u Naučno-tehnološkom parku u Beogradu u rad prvu 5G baznu stanicu u Srbiji koju će moći da koriste domaće i strane kompanije, startap kompanije i studenti tehničkih fakulteta.\nPeta generacija (5G) mobilnog interneta donosi višestruko uvećane brzine protoka, veću pokrivenost i kapacitete i gotovo potpuno odsustvo kašnjenja u prenosu podataka. Nova era zauzeće mesto postojeće 4G mreže i omogućiti telefonima takvu brzinu da će za skidanje filma biti potrebno nekoliko sekundi, a promene će biti osetne i na polju video-igara, sporta i kupovine.\n„Delimo viziju Srbije kao lidera u regionu u razvoju digitalne ekonomije i inovacija. Tehnologija 5G je tehnologija budućnosti i želimo da budemo spremni za trenutak kad bude u komercijalnoj upotrebi“, kazao je Mišel. On je pozvao kompanije iz Srbije i regiona da iskoriste činjenicu da imaju 5G okruženje na raspolaganju.\nTokom puštanja u rad ove bazne stanice urađen je test brzine 5G internet mreže koji je dostigao brzinu od jednog gigabita, a testiran je preko uređaja kompanije Huawei, koja je i partner na ovom projektu.\nŠto se korisnika pametnih telefona u SAD tiče, čini se da će 5G kod njih biti dostupan u drugom kvartalu 2019. godine. Mobilni uređaji, međutim, još uvek nisu spremni za direktnu konekciju na 5G mrežu. Andre Fuč iz kompanije AT&T Labs kaže da će prvi Samsung telefoni za 5G mrežu biti spremni u prvoj polovini 2019. Zemlje u koje će 5G stići nakon SAD su Velika Britanija, Nemačka, Švajcarska, Kina, Južna Koreja i Australija.\nIzvor: N1, Mondo, B92/MediaSfera\nTagovi5G mreža srbija Telenor


InfoBrcko.com - Edin Zaimović: U Distriktu trenutno evidentirano oko 90 klizišta, 15 spremna za realizaciju\nEdin Zaimović: U Distriktu trenutno evidentirano oko 90 klizišta, 15 spremna za realizaciju\tIstaknuto\nŠef ovog odjela Edin Zaimović, istakao je da je za ovu godinu za sanaciju klizišta budžetom planirano oko 600.000 maraka.\n„Imamo najave da bi nam se na neki način mogle pridružiti i političke partije kad je u pitanju obezbjeđenje dodatnih sredstava, tako da u 2019. godini očekujemo veći iznos sredstava za ove svrhe nego prošle godine“, dodao je Zaimović.\nNa području Distritka trenutno je evidentirano oko 90 klizišta i svakim danom taj broj se mijenja, a za sanaciju svih njih potrebni su milionski iznosi.\n“Svakodnevno vodimo evidenciju klizišta, referišemo se i na prošlogodišnje izvještaje, a i u ovoj godini imamo planske aktivnosti na utvrđivanju novih klizišta. Pojavom proljetnih kiša pojavljuju se i dodatna klizišta. Tako da ovaj broj od 90 trenutno evidentiranih klizišta sutra već može biti veći“, pojasnio je Zaimović.\nPrema njegovim riječima, sva klizišta su kritična, s tim da su najkritičnija ona koja ugrožavaju imovinu i ljude.\n„I dalje imamo saradnju sa Geodetskim fakultetom Tuzla koji nam daje stručnu podršku i od velike su nam pomoći. Već imamo isprojektovanih oko 15 klizišta koja su spremna za realizaciju, a u pripremi je i tender za projektovanje još oko 10 klizišta. Svaki projekat je zasebna priča u smislu da nijedno klizište nije isto pa samim tim ni njegova sanacija. A tamo gdje se ispitivanjima utvrdi da stambeni objekti su zbog klizišta neuslovni za život, Vlada i institucije Distrikta će iznaći rješenje da se tim ljudima obezbijedi adekvatan smještaj“, rekao je još Zaimović.


RTCG - Radio Televizija Crne Gore - Nacionalni javni servis :: Korona virus - Svijet :: U Češkoj preminulih ispod 100 dnevno\n22. 11. 2020. 21:03 >> 21:03 0\nU Češkoj prvi put od sredine oktobra statistike Ministarstva zdravlja bilježe manje od 100 umrlih pacijenata od kovid-19 dnevno a broj novozaraženih u subotu spao je na 3.187 potvrđenih pozitivnih testova, što je za oko 1.000 manje nego prije nedjelju dana.\nU subotu je umrlo 52 ljudi zaraženih korona virusom, u petak 84, što je daleko od crnih rekorda koji su zabilježeni početkom novembra kada je dnevno umiralo oko 200 ljudi a samo tokom novembra se udvostručio broj umrlih i dostigao zaključno sa subotom 7.095 žrtava od početka pandemije, saopštilo je češko Ministarstvo zdravlja.\nRasterećuje se postepeno i zdravstveni sistem, u bolnicama je trenutno 6.101 pacijenata zaraženih kovidom-19 a to je najmanji broj od 25. oktobra, dok je u teškom stanju koje zahtjeva intenzivnu njegu ili respirator 860 pacijenata a u najtežim sedmicama ih je bilo više do 1.100.\nOd izbijanja pandemije ukupno je zaraženo 490.750 osoba u Češkoj koja ima oko 10,7 miliona stanovnika, najviše krajem oktobra i početkom novembra kada je dnevni broj novozaraženih prelazio 15.000 a sa jučerašnjim bilansom od 3.187 trenutno je aktivno 88.825 slučajeva, što je duplo manje nego u najcrnjim nedjeljama ove jeseni.\nU novom epidemiološkom sistemu gdje su sanitarne mjere vezane za pet stepeni rizika, Češka se već više od nedjelju dana kreće na riziku između četvrtog i trećeg stepena, iako je zvanično u petom i vlada je ove sedmice odlučila da zemlja pređe u blaži, četvrti sanitarni režim od ponedjeljka.\nOd ponedjeljka se tako skraćuje policijski čas i umjesto od 21.00 važiće od 23 sata do 5.00 ujutru a do 23.00 mogu da ostanu otvorene i radnje.\nOd ponedjeljka je dozvoljeno okupljanje najviše šest osoba, sada su dozvoljene samo dvije, na vjenčanjima, sahranama i bogosluženjima do 20 ljudi a u školske klupe vraćaju se i djaci posljednjih razreda srednjih škola i fakulteta u grupama od po 20 djaka i studenata.\nUkoliko se epidemiološka situacija bude dalje poboljšavala vlada je spremna da poslije nedjelju dana dodatno ublaži mjere koje su propisane za treći stepen rizika i otvori i ostale radnje a ne samo one sa prehrambenim i osnovnim potrebama i restorane ali i njih u pooštrenom sanitarnom režimu.


Sukob Jermenije i Azerbejdžana pokazao je koliko su opasni tzv. zamrznuti konflikti, jer sve što je zamrznuto jednog dana neko će da "odrmzne", ukazao je predsednik Aleksandar Vučić na sastanku Nacionalnog konventa o EU. Dodaje da nikada nismo bili dalje od kompromisnog rešenja za Kosovo i Metohiju, ali ne krivicom Srbije.\n- Ja ću dati sve od sebe da i Vlada Srbije i svi koji u razgovorima učestvuju daju sve od sebe da se približimo kompromisnom rešenju. Iako, kako mi to sada izgleda - gotovo da nikada dalje od kompromisnog rešenja nismo bili - rekao je Vučić.\nIstakao je da je to najmanje "zahvaljujući" Srbiji i srpskoj krivici, osim, kaže, ako neko ne misli da bi trebalo da samo priznamo nezavisnost Kosova i da kažemo da nas baš briga za srpski narod i da li Srbija nešto treba da dobije.\nVučić je dodao da su uslovi u razgovorima oko KiM vrlo teški.\n- Jer, kada neko kaže da je za njih završena priča o ZSO, koju je trebalo da ispune pre osam godina, a da pri tom čujete blage tonove iz EU, pitate se šta bi bilo da smo mi to rekli i uradili. Ali, za njih (Prištinu) ćete uvek da čujete opravdanje. Da mi nešto nismo ispunili sedam ili osam godina, bolje da ne govirim kakave bi bile posledice - rekao je Vučić, prenosi RTS.\nNa to smo, konstatuje, navikli, jer šta god Priština da uradi, oni koji su stvorili tzv. nezavisno Kosovo, biće na njenoj strani, te poručuje da mi moramo toga da budemo svesni, da razumemo svoju poziciju, čuvamo svoje interese i insistiramo na dijalogu, da gledamo kak oda sačuvamo ljude.\nVučić je rekao je sada 95.000 Srba na KiM, te da je manji pad u odlasku ljudi sa Kosmeta nego ikada, što znači da je, posebno na severu, obezbeđena sigurnost za građane.\n- Ali, svejedno, to je život od danas do sutra, ne samo za ljude na KiM, već i za Beograd, Prištinu, Tiranu, sve nas... Niko ne zna šta donosi sledeći dan i jutro - konstatovao je predsednik.\nPodsetio je da su 22 od 27 zemalja EU priznale Kosovo, a sa druge strane ima zamalja u svetu koje ga nisu priznale i štite naša politička prava i čuvaju integritet u Savetu bezbednosti.\nZbog toga ne možemo i ne smemo da im okrenemo leđa, iako su, kaže, neke od njih povređene što, uprkos tome, istrajavamo na našem EU putu, jer je budućnost Srbije u evropskoj porodici naroda.\nDodao je da Srbija i sa Rusijom i Kinom ima dobre odnose.\nIstakao je da su za Srbiju važne regionalne inicijative, jer smo svi mi ovde "mali" i uvek su svi koristili naše sukobe, na Zapadnom Balkanu.\n"Samo je jedno juro izbio rat"\n- Konflikt oko Nagorno Karabaha bio je zamrznut 30 godina i samo je jedno jutro izbio rat, a međunarodna zajednica ne može to da zaustavi - rekao je danas predsednik Srbije Aleksandar Vučić.\nOn je ovo izjavio nakon sastanka sa predstavnicima Nacionalnog konventa o Evropskoj uniji.\nTako je praktično ponovio ono što je tokom pre podneva, na uvodnom delu tog sastanka rekao, a to je da je protiv zamrznutog konflikta.\n- Srbija nije za zamrznuti konflikt, zbog naše dece, da se u budućnosti ne bi desilo da samo počne rat - rekao je jutros predsednik Srbije.\n- Ono što se dešava u Nagorno Karabahu za sve nas je jedna velika pouka - da zamrznuti konflikti nikada nisu dobri, jer znače sukobe u budućnosti, na koje je međunarodna zajednica nemoćna - ukazao je Vučić.\n- Zato sam za to da stvari rešavamo danas i sutra, a ne da ih ostavljamo za našu decu - istakao je prenoseći ono što je govorio na sastanku sa Nacionalnim konventom o EU.\nVučić je istakao da se u ovom konfliktu vidi da je ceo svet je apsolutno nemoćan da uradi bilo šta i da su svi prepušteni, zapravo, sami sebi.\n"Kupuje se oružnje više nego ikad"\n- Zato se svi u regionu, i svuda drastično naoružavaju, kupuje se oružja više nego ikada i zato je za nas važno da sagledamo sve iz tog ugla i da napravimo taktike za sprovođenje strategija bezbednosti i odbrane budu takve da uvek možemo zemlju da sačuvamo, ako bi bilo ko pomislio da može da nas napadne - rekao je Vučić.\nKako kaže, to su važni zaključi za sve, jer se velike promene u svetu dešavaju.\n- Pre šest meseci nije bilo moguće da izbije rat, a da svet nije u stanju da to zaustavi. Sada pojma nemaju šta da rade sa tim. Izdaće još 100 saopštenja, a ljudi ginu - primetio je Vučić.\nDa se to ne bi nama desilo, moramo da snažimo ekonomiju, da vodimo politiku mira i stabilnosti i faktor odvraćanja potencijalnih agresora, poručio je predsednik.\nVučić je istakao da se u savremenom svetu politička moć meri ekonomskom snagom - rastom BDP-a, stepenom javnog duga i stopom nezapsolenosti, vojnom moći i zdravstvenom moći i kapacitetima.\nU skladu sa tim, predsednik je naveo da Srbija snaži ekonomsku moć, za šta su potrebni najbolji mogući odnosi sa sivm velikim silama, zbog privlačenja investicija.\nSrbija je vojno neutralna\nPo pitanju vojne moći, Srbija je vojno neutralna i čuvaće svoju neutralnost, jer mora da bude spremna sama da zaštiti svoj narod i zemlju.\n- Srbija je jedna od tri ili četiri zemlje u Evropi koja se nabolje bori protiv korone, podiže zdravstvene kapacitete, gradi bolnice, kliničke centre, domkove zdravlja, kupuje moderne uredjaje, a učešće zdravstva u budžetu je sve veće -rekao je Vučić.\nVučić: Srbija nema boljeg puta od puta u EU\nPredsednik Srbije Aleksandar Vučić poručio je danas da Srbija nema bolji put od evropskog, iako se, kaže, naša zemlja na putu za članstvo u EU suočava sa dvostrukim aršinima kada je reč o ispunjavanju uslova.\nVučić je tako odgovorio na pitanje medija da li mu teško pada činjenica da su naše susedne zemlje, poput Hrvatske, Bugarske i Rumunije, postale članice EU bez ispunjavanja svih uslova, dok se na drugoj strani Srbija ucenjuje Kosovom i Metohijom i drugim temama.\n- Moje je da ozbiljno i racionalno vodim politiku i sagledam kako stvari u svetu stoje, a ne da vam kukam o dvostrukim aršinima i licemerju mnogih\n. Svi govore o dijalogu, a kada im kažete u lice ono što mislite, onda vam to stavljaju kao negativnu opasku u izveštajima, pošto nemate pravo da mislite drugačije - rekao je Vučić.\nIstakao je da, bez obzira na dvostruke aršine, Srbija nema bolji put od evropskog i da mora da nastavi taj put, ali istovremeno čuvajući svoje tradicionalne saveznike i prijatelje, kakvi su Rusija i Kina, i popravljajući odnose sa SAD.\nGovoreći o BiH, on je rekao da je "(srpski član Presedništva BiH Milorad) "Dodik u pravu, u BiH su dva lidera ogolila odnos prema Srbima i Srbiji".\n"NASTAVIĆU DA BUDEM ĐAVOLJI ADVOKAT" Vučić protiv zamrznutog konflikta: Da se u budućnosti ne bi desilo da samo počne rat" (VIDEO)


Energizer PLUS 12 V 52 Ah D+ akumulator | ePonuda.com\nEnergizer PLUS 12 V 52 Ah D+ akumulator cene\n- Startna snaga koja nikada ne prestaje da impresionira. Sa Energizer Plus akumulatorima ćete uvek imati dovoljno startne snage ispod vaše haube, čak i u najzahtevnijim uslovima..\nod 16.090,00 din\nEPonuda nije internet prodavnica već Vam omogućava da brzo i lako nađete Energizer PLUS 12 V 52 Ah D+ akumulator po najjeftinijoj ceni. Naš cilj je da kupci budu što bolje informisani o ponudi Energizer akumulator PLUS 12 V 52 Ah D+ na tržištu Srbije. Vrlo lako nalazite željeni proizvod za kategoriju Akumulatori cene, ne morate da lutate od sajta do sajta za Energizer Akumulatori, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Energizer PLUS 12 V 52 Ah D+ akumulator sa PRODAVCEM. EPonuda ne može da garantuje potpunu tačnost specifikacije i slika za Energizer PLUS 12 V 52 Ah D+ akumulator. Pre kupovine, podatke za Energizer akumulator PLUS 12 V 52 Ah D+ proverite na sajtu PROIZVOĐAČA.


Mađarski pokret traži isključenje predsednika SVM iz stranke\nPredstavnici Mađarskog pokreta, civilne organizacije osnovane unutar Saveza vojvođanskih Mađara, predali su disciplinskoj komisiji ove stranke zahtev da se obustavi postupak isključenja članova MP koji su i dalje i članovi SVM, ali je takođe predat i zahtev za pokretanje postupka isključenja predsednika Ištvana Pastora.\nKonflikt unutar ove najveće stranke vojvođanskih Mađara nastao je zbog neslaganja dela članstva sa politikom rukovodstva, zbog čega je letos osnovan i Mađarski pokret, kao posebno udruženje. Nakon što je pre izvesnog vremena najavljeno da bi ovaj pokret mogao samostalno izaći na izbore, pokrenut je disciplinski postupak protiv svih njegovih članova, sa zahtevom za njihovo isključenje iz Saveza vojvođanskih Mađara. Predstavnici Mađarskog pokreta su zbog toga podneli zahtev disciplinskoj komisiji da se postupak obustavi kao neosnovan, kaže jedan od čelnih ljudi ovog pokreta i gradonačelnik Subotice Jene Maglai.\n„Zahtev smo podneli jer je pokretanje disciplinskog postupka pravno neosnovano, pošto odluka o samostalnim izborima još nije doneta na skupštini MP. Razlog za pokretanje disciplinske odgovornosti moguć je jedino u tom slučaju, ili da se recimo neki od naših članova našao na listi neke druge stranke. Mi smo umesto toga ponovo ponudili dijalog Predsedništvu Saveza vojvođanskih Mađara povodim svih nastalih problema unutar stranke... Svesni smo da za obustavljanje disciplinskog postupka ima malo šansi, ali smo ubeđeni da za to zaista nema nikakvog osnova“, kaže Maglai.\nMađarski pokret je sa druge strane zatražio da se Ištvan Pastor isključi iz stranke, zbog politike koju vodi, napomenula je Livija Jo Horti, članica Mađarskog pokreta i Saveza vojvođanskih Mađara.\n„Članovi MP smatraju da je Ištvan Pastor prekršio svoje obećanje koje je dao na izbornoj skupštini stranke kada je obećao pluralizam, demokratizaciju, i nove dogovore sa stručnim ljudima i drugim političkim liderima radi poboljšanja stanja unutar mađarske zajednice. On to nije uradio, već naprotiv, ovakvim kažnjavanjem članova MP, koji drugačije misle, on radi ne samo na štetu SVM, već i na štetu cele mađarske zajednice“, kazala je Jo Horti.\nJedan od osnivača Mađarskog pokreta i bivši predsednik Nacionalnog saveta Tamaš Korhec ocenio je takođe da najnovije izjave predsednika SVM date listu „Mađar So“da ono što radiMađarski pokretpredstavlja izdaju, samo „vode ka novom razdoru unutar mađarske zajednice“, ali i da su i pokazatelj stanja u samim medijima ove zajednice.\nOčekivanim disciplinskim postupkom, koji je nedavno najavio predsednik Ištvan Pastor, biće obuhvaćeno oko stotinu članova MP i SVM, zbog čega lideri Mađarskog pokreta smatraju daće to generisati još veće probleme unutar stranke i uticati na podele u mađarskoj zajednici.\nIz Predsedništva Saveza vojvođanskih Mađara povodom ovih događanja nisu se oglašavali, ali je najavljeno zvanično saopštenje za javnost.


Trećina naših ljudi bi Nemca za poslodavca - Bizlife.rs\n19:26 Beograd, 14/11/2017\nNemačka je za građane Srbije najpoželjniji investitor, a i poslodavac, pokazuju rezultati istraživanja “Percepcija nemačke privrede i investicija od strane građana Srbije”.\nOvakav stav ima čak trećina građana (31,4 odsto), a kao glavni razlog tome skoro 40 odsto njih navodi ekonomsku, privrednu i industrijsku razvijenost Nemačke.\nAmbasador Nemačke u Srbiji Aksel Ditman podsetio je na skupu u hotelu Metropol da je u Srbiji prisutno oko 400 preduzeća iz ove zemlje. One su uložile 1,8 milijardi evra i zapošljavaju 35.000 ljudi.\nPosle Nemačke, ali za polovinu manje, građani Srbije kao poželjnog investitora vide Rusiju (18,1 odsto), Kinu (10 odsto), Švajcarsku (4,6 odsto). Inače, ovo straživanje Nemačko-srpske privredne komore (AHK) sprovedeno je među 1.200 građana.\nGrađani Srbije u zamišljenom izboru između rada u Nemačkoj i rada u Srbiji kod nemačkog poslodavca, blagu prednost daju ostanku u zemlji, njih 51,2 naspram 48,8 odsto.\nGrađani Srbije su i u ovom istraživanju pokazali da cene prave vrednosti i da im je stalo do jake privrede, efikasnog poslovanja i poštenog odnosa prema njihovom radu, istakao je Ronald Zeliger, predsednik Nemačko-srpske privredne komore.\nGrađani Srbije, kako je ocenio Zeliger, koji je na čelu koncerna Hemofarm, na prvom mestu ističu plate, uslove rada, usavršavanje i napredovanje, i sigurnost, kao najbitnije aspekte koji su im značajni, ukoliko bi radili kod nemačkog poslodavca.\nKao karakteristike nemačkog poslovanja, ispitanici su visokim ocenama ocenili preciznost, efikasnost, kvalitet proizovda i pouzdanost.\nPerspektivna Srbija je najbolji podsticaj za investitore koji žele da dođu ovde, zaključio je predsednik Nemačko-srpske privredne komore.\nNa svoja dobra iskustva u poslovanju u Srbiji, ukazali su predstavnici Hemofarma, Simensa, Boša, Kontiteh Fluida i Henkela.\nposao nemacka poslodavac istrazivanje Srbija anketa


Ivana Španović se povredila, ne ide na Evropsko prvenstvo u Poljsku - Zoomer\nIvana Španović, najbolja srpska atletičarka i trostruka evropska šampionka u skoku u dalj, povredila se na treningu za Evropsko prvenstvo za koje se pripremala u Poljskoj, pa će od istog morati da odustane.\nKako navodi njen trener, a prenosi “Sportski žurnal”, ona je u subotu dok je radila sprint i zalete osetila oštar bol u zadnjoj loži leve noge. “Zbog nastale situacije primorani smo da otkažemo njeno učešće na Šampionatu Starog kontinenta u Torunu.” kaže njen trener Goran Obradović.\nInače, da je Španović na ovom prvenstvu ponovo uspela da trijumfuje ovo bi bio istorijski uspeh, jer do sada niko nije uspeo da osvoji četiri zlata.\nPodsećamo, Evropsko prvenstvo održaće se od 5. do 8. marta u Poljskom gradu Turunju.\nPrethodni članakZašto su filmovi zasnovani na video igrama sve bolji i popularniji?\nSledeći članakJeste li za (ne)obavezno služenje vojnog roka?\nAnja Mihajlović - 16. april 2021.\nAna Ivanović se vraća tenisu?\nAnja Mihajlović - 3. april 2021.\nRonaldov 770. gol obara Peletov rekord\nAnja Mihajlović - 17. mart 2021.


Dovođenje Ibrahimovića bio bi promašaj! - Sportske.net\n"Narednik" Miha!Milan ne odustaje od Ibre!Miha: "Neka se svi plaše Milana!"Miho, pokaži da si džentlmen!PSŽ odredio cenu za Ibru?\nOn je u intervjuu za italijanski Skaj Sport rekao da bi dovođenje švedskog napadača bio pogrešan potez, jer je Milan već doveo dva napadača i da bi još jedan bio previše. Istakao je da su Karlos Baka i Luis Adrijano sasvim dovoljni u napadau i da bi Ibrahimovićev dolazak samo gušio prethodnu dvojicu.\n"Baka igra na poziciji špica i ja ne vidim kako bi on i Ibrahimović mogli da igraju zajedno. Takođe on je vrlo skup i njegovo dovođenje bio bi veliki rizik, u napadu.Tandem Baka-Adriano je pun pogodak", rekao je Boban za Skaj Sport.\nTakođe, legenda Milana je rekao da bi 'Rosoneri' morali da dobiju pojačanje pre svega u odbrani jer je to trenutno slaba tačka tima.\nOn smatra da bi ekipa koju predvodi Siniša Mihajlović trebalo da igra u formaciji 4-4-2 sa Adrianom i Bakom u špicu.\n"Rani je za bilo kakve ocene, videće se već na startu sezonu kako će se pojačanja uklopiti u tim, ali mislim da je Inter doveo bolja pojačanja u ovom prelaznom roku i da je trenutno bolja ekipa" istakao je Hrvat.\nMilan je prethodnu sezonu završio na 10.mestu posle očajne sezone, pod vođstvom italijanskog trenera Filipa Inzagija.


Povjerenica za zaštitu ravnopravnosti: Incidenti sa rukometne utakmice se ne smiju tolerisati, izazivaju strah i neprijateljsko okruženje - SNEWS\nBy SNews 12. Oktobra 2021. 36\nPovjerenica za zaštitu ravnopravnosti Brankica Janković najoštrije je osudila ponašanje dijela navijača Crvene zvezde na rukometnoj utakmici sa Novim Pazarom.\n“Ovakvi povici i transparenti podstiču diskriminaciju na osnovu nacionalne i vjerske pripadnosti i izazivaju strah i neprijateljsko okruženje, što je zabranjeno zakonom. Srbija je država svih njenih građana bez obzira na nacionalnu ili vjersku pripadnost i ovakvi pojedinačni incidenti se ne smeju tolerisati”, objavljeno je na zvaničnom sajtu ove nezavinse državne institucije.\nTakođe, dodaje se, objave organizacije Narodna patrola na društvenim mrežama koje su uperene protiv migranata ali i naših građana čije su fotografije javno objavljene, nedopustive su i zakonom zabranjene, upozorava poverenica.\n“Navedeni incidenti nanose štetu cijelom društvu koje je mnogo puta dokazalo da prihvata i poštuje sve naše građane i građanke bez obzira na razlike po bilo kom osnovu. Ovakvo ponašanje ne odražava pravu sliku Srbije, zaključuje Janković.\nTagovi: Brankica Janković navijači Povjerenica za zaštitu ravnopravnosti


DJB: Krivične prijave protiv Aleksandra Šapića | N1 Srbija\nDJB: Krivične prijave protiv Aleksandra Šapića\n19.02.2018. |15.30 >18.01 |\nIzvor: Info služba / DJB\nPokret "Dosta je bilo" je saopštio da je podneo tri krivične prijave protiv predsednika Opštine Novi Beograd i kandidata za gradonačelnika Aleksandra Šapića.\nPredsednik odborničke grupe DJB u skupštini opštine Novi Beograd Dimitrije Majkić podneo je Trećem osnovnom javnom tužilaštvu krivičnu prijavu protiv Aleksandra Šapića zbog zloupotrebe službenog položaja.\nU prijavi se navodi da je Šapić kao predsednik opštine Novi Beograd nezakonito i besplatno stekao imovinu gradske opštine Novi Beograd, vrednosti veće od 1.500.000 dinara čime je izvršio krivično delo, saopštio je DJB.\nKako su naveli, Opština Novi Beograd osnovala je Humanitarnu fondaciju za pomoć teško oboleloj deci još 2013. godine. Međutim, dodaju, u julu 2016. godine, Aleksandar Šapić je odlučio da osnuje i svoju privatnu humanitarnu fondaciju, da bi već mesec dana kasnije, preko većine koju ima u Skupštini opštine, doneo odluku da se opštinska fondacija jednostavno pripoji njegovoj privatnoj fondaciji, i samim tim – prestane da postoji.\n"Dokumentacija u prilogu krivične prijave pokazuje da je sprovedena statusna promena spajanja Humanitarne Fondacije Novi Beograd – Aleksandar Šapić, sa jedne strane i opštinske Humanitarne Fondacije "Novi Beograd", na osnovu koje je opštinska fondacija i njena celokupna imovina uneta u privatnu Šapićevu fondaciju, a potom ista brisana iz registra i prestala da postoji", stoji u saopštenju.\nPrijava TOK-u protiv Šapića i njegove odborničke grupe\nDJB je saopštio da je Tužilaštvu za organizovani kriminal podneo i drugu krivičnu prijavu, i to protiv Aleksandra Šapića i njegove odborničke grupe. Prijava je podneta, kako navode, zbog toga što su "kao organizovana grupa na štetu prihoda i imovine Javnog preduzeća Sportski centar Novi Beograd, počev od 15. juna 2015. godine pa nadalje, pribavili protivpravnu imovinsku vrednost veću od 5.000.000 dinara".\n"Sistem organizovane pljačke JP Sportski centar Novi Beograd čiji je osnivač Opština Novi Beograd izvršen je preusmerenjem prihoda tog Javnog preduzeća na račun i u korist privatnog Sportskog Društva "Klub plivačkih sportova Novi Beograd" čiji je vlasnik Aleksandar Šapić", navodi se u saopštenju.\nKako kažu iz DJB, ozbiljnija posledica ove pljačke jeste višemilionski gubitak u poslovanju opštinskog javnog preduzeća.\n"Šapić je preko članova veća opštine Novi Beograd omogućio bankarsko zaduženje u iznosu od 20.000.000 dinara, pa čak i zalaganje imovine opštinskog javnog preduzeća u korist davaoca kredita AIK Banke, a na ime osiguranja tog kredita", tvrde iz DJB.\nČlanovi veća opštine su suprotno Statutu Opštine Novi Beograd i prinudnim propisima utvrđenim zakonima, bez saglasnosti Direkcije za imovinu i bez odobrenja i mišljenja nadležnog javnog pravobranilaštva, dali saglasnost da se opštinska imovina založi i zaključi ugovor o kreditu, kažu iz DJB.\nRadulović podneo krivičnu prijavu protiv Šapića zbog ugrožavanja bezbednosti\nPredsednik Dosta je bilo Saša Radulović podneo je krivičnu prijavu protiv predsednika opštine Novi Beograd Aleksandra Šapića zbog, kako je naveo, ugrožavanja njegove bezbednosti, saopštio je danas DJB.\nRadulović je podneo krivičnu prijavu protiv Šapiča zbog "organizovanja kriminalne grupe sa ciljem vršenja krivičnih dela uperenih protiv bezbednosti Radulovića". Kako se navodi, Radulović je sinoć između 21.30 i 22.00 primio je preteću poruku od NN lica "koja su sačekala Radulovića ispred ulaza".\n"U kontekstu drugih saznanja o kojima je MUP obavešten od strane trećih lica, to pruža osnov sumnje o postojanju pomenute kriminalne grupe".\nDosta je bilo DJB beogradski izbori Aleksandar Šapić Tužilaštvo za organizovani kriminal\nVucic hvali Radula u Cirilici.Neprocenjivo.E ako i sada botovi DJB smatraju da Radule nije Vucicev covek onda neka se zamisle ko su i sta su\nEvo zamislili smo se i smatramo da Radulovic nije Vucicev covek. Ali tako isto smatramo da ce Sapic sigurno ici u koaliciju sa SNS-om posle izbora i da je najveca prepreka da se vlast u Beogradu konacno promeni\nRadulović je dokazao da je za Vučića korisniji kao opozicija nego kao ministar. Sad tek to izlazi na videlo.


Osetno niža temperatura: Uveče mogući pljuskovi sa grmljanovinom - Glas Zaječara\nHome Društvo Vremenska prognoza Osetno niža temperatura: Uveče mogući pljuskovi sa grmljanovinom\nOsetno niža temperatura: Uveče mogući pljuskovi sa grmljanovinom\nDugo očekivano zahlađenje konačno je stiglo. Danas osetno niža temperatura, u večernjim časovima mogući pljuskovi sa grmljavinom.\nDnevna temperatura danas će se kretati u intervalu od 18 do 34 stepeni.\nU popodnevnim i večernjim časovima očekuje se postepeni razvoj oblačnosti kao i moguća pojava pljuskova sa grmljavinom, praćenih pojačanim vetrom.\nU četvrtak osetno hladnije.\nPrethodni tekstTeška saobraćajna nezgoda kod Savinca: saobraćaj se odvija otežano!\nNaredni tekstDnevni horoskop za 14. avgust: Venera u Lavu donosi ljubav\nVremenska prognoza za 6.novembar


Art magazin - Kosta Bogdanović (1930-2012) - Skulpture i reljefi\nKosta Bogdanović (1930-2012) - Skulpture i reljefi\nBEOGRAD. U Galeriji 212, u znak sećanja na vajara, istoričara umetnosti i teoretičara vizuelne kulture Kostu Bogdanovića (1930-2012), biće predstavljen od 14. do 28. novembra 2017. deo radova iz njegovog bogatog opusa u izboru magistra istorije umetnosti Marka Bogdanovića. Kosta Bogdanović je diplomirao na Filozofskom fakultetu u Beogradu, Odeljenje za istoriju umetnosti. Vajarstvo je učio u ateljeu Sretena Stojanovića u Beogradu. Dobitnik je mnogih domaćih i internacionalnih nagrada. Autor je više od deset knjiga iz oblasti vizuelne kulture, istorije i teorije umetnosti.\nIzložba skulptura i reljefa nastalih u periodu od 1960. do 2012. godine pruža uvid u put umetničkog razvoja, kroz odnos prema omiljenom materijalu-drvetu u potrazi za kategorijama lepo i uzvišeno u skulpturalnoj formi, autora jedinstvene estetike i umetničkog izraza koji je svojim celokupnim delovanjem značajno obeležio našu umetničku scenu XX i početka XXI veka. Radovi na ovoj izložbi predstavljaju pet decenija umetničkog razvoja kao i odnos umetnika prema materijalu.\nTraganje za sopstvenim izrazom počinje još u ranim radovima, dok je originalnost izraza čitljiva u formama zrelog perioda njegovog stvaralaštva. Drvo postaje medijum kroz koji progovaraju davno zaboravljena ljudska iskustva i principi, kao i teme preuzete iz istorije umetnosti čiji nazivi poput Vizanteme, Forma islamika, Forma japanika ili Forma arhitektonika označavaju cikluse inspirisane umetnošću određenih civilizacija ili samom arhitekturom. Odnos prema plavoj boji, koja je u Kostinom sistemu neraskidivo povezana sa odrednicama "tiho" i "uzvišeno", proizilazi iz vizantijskog estetskog principa.


Dijego Armando Maradona - Blic Online\nMARADONA UZ MADURA "Spreman sam da obučem uniformu i odem da branim Venecuelu! ŽIVELA REVOLUCIJA"\nNASAMARENA Lažni Maradona obmanuo Maju Nikolić\nPevačica Maja Nikolić tokom jučerašnjeg dana je tvrdila da dobija poljupce i pozdrave uz glasno "Volim te" direktno od fudbalske legende Dijega Maradone.\nEKSKLUZIVNO Maradona Maji Nikolić: Volim te!\nDa se čuda dešavaju dešavaju dokaz je i Maja Nikolić kojoj je na telefon stigao video koji vam mi ekskluzivno predstavljamo.\nKubanski lek za Valtera i Maradonu ali ne i za Amerikance\nLekari sa Kube predloženi su za Nobelovu nagradu za mir zbog požrtvovanog lečenja ebole. Građani SAD još ne smeju da se leče na Kubi.\nPOGLEDAJTE Maradona tukao prolaznike po Dubrovniku\nLegendarni nevaljali dečak fudbala Dijego Maradona posle ludog noćnog provoda u Dubrovniku potukao se ispred kluba, a na kraju je intervenisala i policija.


Institut za pedagoška istraživanja, Beograd Beograd, 2008, 360 strana\nVisok nivo profesionalne kompetentnosti dr Blanke Bogunović u oblasti psihologije i muzike rezultirao je objavljivanjem monografije Muzički talenat i uspešnost u izdanju Instituta za pedagoška istraživanja iz Beograda. Monografija se bavi psihološkim svojstvima učenika muzike, njihovom porodičnom sredinom i karakteristikama nastavnika u okvirima specijalizovanog obrazovanja muzički talentovane dece. Njihov doprinos je sagledavan pojedinačno, objedinjeno i interaktivno u nameri da se utvrde sklopovi uticaja koji bi mogli da objasne proces razvoja muzičkog talenta i dostizanja visoke muzičke uspešnosti.\nMonografija je podeljena u tri tematske celine. Muzička uspešnost, Činioci muzičke uspešnosti učenika i Integrativna razmatranja činilaca uspešnosti. Sadrži šest poglavlja u kojima su na iscrpan način izložena pitanja koja se bave evaluacijom postignuća u muzičkom školovanju, kao i značajem saradnje relevantnih učesnika procesa muzičkog obrazovanja (učenika, porodice i nastavnika) na dva referentna uzrasta: osnovnoškolskom i srednjoškolskom. Svako poglavlje odlikuje sistematičnost u pristupu, preciznost i jasnost u izlaganju, pa se tako čitalac najpre upoznaje sa teorijskim koncepcijama i nalazima reprezentativnih stranih istraživanja, potom sa nalazima istraživanja u našoj sredini i, na kraju, s istraživačkim nalazima samog autora. Na kraju knjige dat je veliki broj bibliografskih jedinica koje posebno zainteresovane čitaoce upućuju na relevantne naučne izvore iz oblasti psihologije i muzike.\nProf. dr Ksenija Radoš (izvod iz recenzije):\nU našim uslovima ovo je prvi naučni rad koji se sveobuhvatno bavi psihološkim osnovama muzičke uspešnosti mladih muzičkih talenata. Autorka holistički istražuje uticaj interakcije intrapsihičkih i sredinskih obeležja na dostizanje muzičke uspešnosti u velikom rasponu uzrasta i ustanovljava sklop opštevažećih, kao i uzrasno specifičnih odrednica uspešnosti. Visok nivo profesionalne kompetentnosti autorke u obe oblasti, psihologiji i muzici, omogućio je da se dođe do novih teorijskih saznanja, kao i onih važnih za praksu specijalizovanog muzičkog obrazovanja, a time i za individualno i uzrasno primerenu podršku napredovanju mladih darovitih muzičara.\nDr Slavica Maksić (izvod iz recenzije)\nAutorka tretira muzičku uspešnost kao proces razvoja profesionalnih kompetencija koji traje tokom celog života, gde period školovanja predstavlja ključni formativni period koji određuje početak, tok i domet realizacije muzičkij potencijala. Monografija predstavlja značajan doprinos izučavanju talenata za muziku, razvoju identifikacionih precedura i definisanju odgovarajuće vaspitno-obrazovne podrške, te je stoga toplo preporučujem.


Er Srbija uvela direktan let za Kijev - Bookiraj\nNacionalna avio-kompanija Er Srbija je uvela direktnu liniju između Beograda i Kijeva, na kojoj će se letovi obavljati šest puta nedeljno, saopštila je srpska avio-kompanija.\nPrvi let iz Beograda JU664 dočekan je sinoć na kijevskom Međunarodnom aerodromu Borispolj uz tradicionalni pozdrav „vodenim lukom“ iz vatrogasnih topova, nakon čega je grupu predstavnika Er Srbije, koja je bila na letu, na izlazu dočekala delegacija zvaničnika aerodroma, kao i ambasador Srbije u Ukrajini, Rade Bulatović.\nDirektan let će se obavljati svakog dana osim sredom avionom „bombardije“ CRJ-900 sa 86 sedišta.\nKijev je treća nova destinacija koja je ove nedelje uvrštena u mrežu Er Srbije, pošto su pre dva dana uvedeni letovi za Hamburg i Ohrid, a mreža linija će se, kako poručuju iz kompanije, dodatno uvećati u subotu, 18. juna, uvođenjem letova za Sankt Peterburg.\nPet dana kasnije, 23. juna, biće obavljen i prvi dugolinijski let za NJujork posle pauze od 24 godine, koji predstavlja prvu transatlantsku vezu između Srbije i Sjedinjenih Država.\n„Veoma nas raduje što uvodimo letove do Kijeva, koji predstavlja idealnu kapiju ka čitavoj Ukrajini, ogromnoj zemlji raznolike turističke ponude i ljubaznih i druželjubivih ljudi. Sa šest letova nedeljno, uključujući dva leta tokom vikenda, naši gosti uživaju u velikom izboru i fleksibilnim opcijama kada putuju u Kijev, koji predstavlja značajan dodatak našoj istočnoevropskoj mreži“, izjavio je generalni direktor Er Srbije, Dane Kondić.\nPrema njegovim rečima, gotovo 24.000 stanovnika Srbije posetilo je Ukrajinu tokom prošle godine, dok je 7.000 posetilaca iz Ukrajine bilo u Srbiji.\n„Sigurni smo da će se ove brojke uvećavati zahvaljujući našoj novoj povezanosti vazdušnim putem“, istakao je Kondić.


Komersant: Rok za dijalog kraj aprila, Dačić usaglašava stav s Moskvom | Radio Kosovska Mitrovica\nKomersant: Rok za dijalog kraj aprila, Dačić usaglašava stav s Moskvom\n17. April, 2019 08:54 |\nMoskva — Beograd računa da će usaglasiti poziciju oko Kosova s Moskvom, piše Komersant u tekstu posvećenom poseti ministra spoljnih poslova Srbije Ivice Dačića Rusiji.\nList navodi da će tokom današnjeg razgovora Dačića i njegovog ruskog kolege Sergeja Lavrova glavna tema razgovora biti Kosovo, jer do kraja aprila treba da se razjasni sudbina dijaloga između Beograda i Prištine.\n“U tim uslovima Srbija namerava da dobije podršku ili makar razumevanje Moskve za svoju poziciju u tom dijalogu”, navodi list.\nKomersant ocenjuje da, iako Rusija ni ne učestvuje u pregovorima o Kosovu, “čak i njena simbolička podrška za Beograd je važna, uzimajući u obzir da konačno rešenje za Kosovo treba da bude odobreno u Savetu bezbednosti UN.\n“Mada u Beogradu stalno zahvaljuju Moskvi za podršku u rešavanju kosovskog problema, prilazi dve zemlje se po tom pitanju ne podudaraju. (Predsednik Srbije) Aleksandar Vučić gura ideju o razgraničenju sa Prištinom, kao uslov za normalizaciju odnosa. U Moskvi smatraju da će to faktički značiti priznanje Kosova od strane Beograda”, piše Komersant.\nList dodaje da se u Moskvi kritički odnose i prema sporazumu između Srbije i Kosova, koje podržava EU, podozrevajući da će ih pretvoriti malte ne u protektorate NATO.\nList podseća da se pre nekoliko dana Vučić “obrušio sa oštrom kritikom” na Sputnjik zbog izveštavanja sa protesta u Beogradu.


Pokreće se istraga o napadu na tri osuđenika u KPZ Zenica | Visokoin.com\nPokreće se istraga o napadu na tri osuđenika u KPZ Zenica\nSlobodan Protić, predsjednik Odbora za predstavke, prijedloge i društveni nadzor Narodne skupštine Republike Srpske izjavio je da je neophodno stvoriti zakonske pretpostavke u BiH da osuđenici budu premještani iz zatvora u jednom entitetu u drugi.\nOn je nakon sastanka sa suprugama zatvorenika koji kaznu služe u KPZ Zenica izjavio da se ovom odboru već određen broj osuđenika obraćao ukazujući na probleme koji imaju pri odsluženju kazne.\nOn je kao problem evidentirao činjenicu da u BIH ne važi pravilo prema kojem osuđenik nakon odslužene dvije trećine zatvorske kazne može izaći na uslovnu slobodu.\nSastanku sa suprugama osuđenika koji kaznu služe u KPZ Zenica prisustvovao je i Ljubinko Mitrović, ombudsman za ljudska prava BiH a koji je izjavio da će ova instuitucija da otvori istragu o događajima u zeničkom KPZ-u kojom će biti utvrđene sve činjenice u vezi sa ovim incidentom.\nSnežana Bajić, supruga Predraga Bajića, koji je zajedno sa bratom Nenadom i njihovim zetom Sinišom Babićem pretučen u zeničkom zatvoru, kazala je da njen muže osjeća jake bolove te da insistiraju na tome da ga pregleda doktor iz RS.


NFSBiH finansira kupovinu automobila Sabriji Topaloviću\nFudbalski sudija Sabrija Topalović kupiće novi automobil, a njega će sa 13 hiljada i 900 KM finansirati NFSBiH.\nBosanskohercegovačkom sudiji Sabriji Topaloviću zapaljen je automobil nakon nezavršene utakmice između Veleža i Borca u desetom kolu Premijer lige Bosne i Hercegovine ove sezone.\nKako je potvrđeno za “Faktor” sudija će kupiti novo vozilo, a njega će sa 13 hiljada i 900 KM finansirati NFSBiH.\n“Ne radi se o 15 hiljada, nego o 13 hiljada i 900 KM koje će dobiti sudija Topalović za kupovinu automobila koji mu je zapaljen nakon utakmice u Mostaru” – rekli su iz Saveza za “Faktor”.\nNavijači Veleža utrčali su u teren tog 21. septembra kada se održavala utakmica, te ona zbog navedenog incidenta nije završena pri rezultatu 2:0 za goste kojima je dodijeljena pobjeda od 3:0. Neredi se na tome nisu završili, već je Topalovićev automobil zapaljen kod Jablanice nakon što je napustio stadion “Arena Rođeni”.\nPrethodni članakAlikadić za MeridianSportBH: “Možemo biti zadovoljni trenutnom situacijom”\nNaredni članakMaveriksi povlače dres Novickog, poznat i datum


Izvor: RTS, 13.Jun.2018, 08:56\nPredsednik Srbije Aleksandar Vučić ocenio je na kraju posete Turskoj, gde je prisustvovao svečanosti otvaranja Transanadolijskog gasovoda (Tanap), da je važno da Srbija, u svetu u kojem se "slonovi tuku i u kojem će se tek boriti", mora da pronađe ne samo sigurno skrovište već i da obezbedi "dvorište" u kojem će raditi.\nAleksandar Vučić je, tokom boravka u Eskišehiru, imao bilateralne >> Pročitaj celu vest na sajtu RTS << razgovore kako sa domaćinom, turskim predsednikom Redžepom Tajipom Erdoganom, tako i sa predsednikom Azerbejdžana Ilhamom Alijevom i šefom ukrajinske države Petrom Porošenkom.\nSa predsednikom Erdoganom, kako je preneo Vučić, razgovarao je juče u više navrata, mesec dana posle njegove zvanične posete Turskoj, a teme su bile politička i ekonomska saradnja, unapređenje kooperacije, poverenja između naših država i naroda.\n"Veoma sam srećan što mogu da kažem da Srbija i Turska imaju izuzetno dobre bilateralne odnose. To je strašno važno za našu zemlju. Ljudi to obično gledaju po principu "a što bi to nama bilo naročito bitno", ali ako pogledate, nekoliko malih mesta u Srbiji ne bi nikada mogla da dovedu fabriku, zaposle ljude da nije turskih investitora i prijateljskih odnosa sa Erdoganom. Ako pitate građane Krupnja, Lebana, Žitorađe, Vladičinog Hana i mnogih drugih mesta, postaće svima jasno što je to bitno", kazao je sinoć Vučić.\nIstakao je da će turskih investicija biti još više, te ukazao da u Kraljevu očekujemo uskoro jednu veliku fabriku, da će turski investitori graditi u Srbiji najbolje hotele.\nPosebno je ukazao da je prvi put jedan turski investitor zainteresovan za RTB "Bor", gde smo do sada imali samo Kineze i Ruse, a sada je zainteresovan i Mehmet Čengiz.\n"Turska dolazi, ona je velika regionalna sila, najznačajnija u našem regionu. Moramo da vodimo računa i da iskoristimo sve potencijale iz naše moguće saradnje", istakao je predsednik.\nVučić je ukazao da se radi i o energetskim potencijalima, jer će gas koji bude dolazio u Srbiju u budućnosti dolaziti svakako preko Turske, najviše preko "Turskog toka" i "Tanapa".\nSa predsednikom Porošenkom, kako je kazao, imao je razgovor, koji nije nikada lak, ali jeste koristan i dobar.\nPreneo je da je sa Porošenkom razgovarao o unapređenju saradnje, a čak i mogućnosti organizovanja poslovnog foruma za privrednike dve zemlje.\n"Nadam se da ćemo uspeti tu vrstu progresa da napravimo jer gotovo da nema ozbiljne trgovinske razmene između naše dve zemlje i to iz različitih razloga. U svakom slučaju mislim da imamo značajan potencijal u razvoju odnosa", rekao je on.\nKada je reč o razgovoru sa predsednikom Alijevom, Vučić je kazao da očekuje u narednom periodu još više saradnje sa Azerbejdžanom.\n"Dobro smo iskoristili jedno poslepodne da predstavimo našu zemlju na otvaranju 'Tanapa' i obavimo važne bilateralne razgovore i da naučimo jednu stvar, a to je da u ovim uslovima u svetu gde se, tako da nazovem, slonovi tuku, gde će se tek boriti i tući, mi svi mali moramo da pronađemo sigurno ne samo skrovište već i obezbedimo dvorište u kojem ćemo raditi. Zato je važno da sa svim ovim zemljama ostvarimo saradnju i najbolje moguće kontakte", zaključio je Vučić.\nBlic: Vučić: Gde se slonovi tuku, mali moraju da sarađuju\nMondo: Vučić: Kad se slonovi tuku...


Trendafilova: U toku kampanja protiv Specijalnog suda, može doći do puštanja optuženih - Kosovo Online\n16. Februar 2021. • 07:00\nU poverljivom izveštaju Trendafilova je iz Haga 11. februara, upozorila diplomate da se sud suočava sa pojačanim ometanjem pravnih postupaka u toku sa Kosova, uključujući i postupak protiv bivšeg kosovskog predsednika Hašima Tačija, optuženog za ratne zločine prošle godine.\nU transkriptu izveštaja u koji je imao uvid „Euronews“, Trendafilova je navela da se ulažu napori da se ospori Zakon kojim je Sud uspostavljen 2015. godine, usled čega bi moglo doći do pomilovanja optuženih ili čak preseljenja Suda uključujući obimne poverljive podatke, iz Haga, gde se trenutno nalazi, u Prištinu.\n„To bi sigurno ugrozlo živote i sigurnost ljudi koji sarađuju ili su voljni da sarađuju sa nama. Takve promene bi, naravno, imale šokantan efekat na svedoke, koji možda više neće želeti da se pojave, što će onemogućiti Specijalizovano tužilaštvo da nastavi sa radom na otvorenim slučajevima“, navela je Trendafilova.\nTrendafilova: Pravda će biti zadovoljena uprkos napadima na legitimitet Specijalnog suda\nTrendafilova, koja je iz Bugarske, takođe je upozorila na bezbednost svedoka koji se pojavljuju pred tužilaštvom u tekućim slučajevima i pozvala evropske države da razmotre "sveobuhvatne sporazume o saradnji" koji bi mogli da presele svedoke i njihove porodice u Evropu.\n„Bez tih sporazuma biće vrlo teško, ako ne i nemoguće u nekim slučajevima, osigurati slobodno svedočenje i bez ikakvog straha“, rekla je Trendafilova.\nPortparol kosovskih Specijalizovanih veća rekao je za „Euronews“ da je izveštaj poverljiv i za internu upotrebu diplomatskih misija, kao i to da je slučajno distribuiran.\nNije poznato ko je sve imao uvid u poverljivi izveštaj Specijalnog suda u Hagu.\nHag Specijalni sud Priština svedok EU diplomate\nKako vas nije stid i imate li obraza malo da tako pricate kao ptesednica specalizovanog veca u Hagu da ste tako mesposobni ili su vas debolo platili albanski lobisti i sada igrate na kartu ili da ih osslobodite ili preselite u Pristini lica koja su optuzena pred celim svetom za teska krivicma dela i ubistba prprogona i etnickog ciscenja.Sramota za vas da ne mozete da se jedna mocna Evrppa suprostavi i kazni ih za pocinjena dela\nAko ste nesposobni za poso koji vodite pustite sposobnijim i nekorumpiranim licima da rade vas poso.Ako to urade mema sudjena nema pravde za pocinjen zlocine i nema pravde za zrtve\ni.mozete staviti katanac ms taj bedni Jadki sud i zatvoriti ga zauvek.Tesko zrtbama ako cekaju pravdu sa vama na celu Haskog suda.\nSeljimi: Specijalni sud ima političke akcije i namere\nAktuelni kosovski ministar pravde Seljim Seljimi rekao je da su postupci Specijalnog suda prevazišli zakonsku akciju i prema njegovim rečima, proizveli su političke efekte, prenosi Reporteri.\nMolićaj: Specijalni sud je politički, osudiće bivše vođe OVK\nKljinaku: Nadam se da će biti osnovan specijalni sud na Kosovu za suđenje srpskim zločinima\nTrendafilova: Specijalizovana veća i Tužilaštvo u potpunosti su nezavisni


Sekulić: Domaćinstva će moći da proizvode električnu energiju – Mladi Nikšića\n“Kada govorimo o priključenju na mrežu to je nešto što je nama privreda godinama predočavala kao problem prilikom izgradnje objekata, kako proizvodnih tako i objekata koji troše električnu energiju“, kazala je Sekulić i dodala da je u pitanju bio prekomplikovan i preskup proces.\n“Nama je namjera bila da proces pojednostavimo i pojeftinimo. U prethodnom periodu bilo je potrebno sedam koraka za realizaciju ove aktivnosti, sada sam zakon predviđa tri koraka. Obaveza potrošača po ovom pitanju je da: prvo podnesu zakon u kojem će da daju sve podatke o budućem potrošaču električne energije, zatim je operator mreže dužan da u roku od 15 dana predloži ugovor o izgradnji pruključka, dok je 15 dana nakon završenih radova operator dužan da izda saglasnost za priključenje“, navela je Sekulić.\nTakođe, kroz zakon je definisana proizvodnja električne energije za sopstvene potrebe\n“Dajemo mogućnost da svako domaćinstvo na sopstvenom krovu ili na krovu pomoćnog objekta izgradi fotonaponski sistem koji bi služio za proizvodnju električne energije i koje bi podmirivale njhove potrebe, a u trenucima kada imaju viškove te viškove bi mogli da predaju u mrežu. U toku godine jednom godišnje bi se vršio obračun gdje je ko u odnosu na potrošnju i proizvodnju. Na taj način omogućavamo velikom broju domaćinstava u Crnoj Gori da izgradi na sopstvenom imanju objekat koji bi im služio za proizvodnju električne energije“, podvukla je Sekulić.


Reagovanje Srpskog PEN centra povodom rezultata konkursa za savremeno stvaralaštvo » Sinhro.rs\nSrpski PEN centar je sa zabrinutošću primio rezultate Konkursa za savremeno stvaralaštvo koje je raspisalo Ministarstvo kulture i informisanja, rezultate Konkursa za savremeno stvaralaštvo koje je raspisao Grad Beograd, kao i rezultate konkursa za savremeno stvaralaštvo koje su raspisali drugi gradovi i opštine u Srbiji.\nPažljivo analizirajući rezultate pomenutih konkursa, Srpski PEN centar je došao do nedvosmislenog zaključka da ovi rezultati ne održavaju raznovrsnost, razuđenost, inovativnost, modernost i bogatstvo savremene srpske kulturne scene.\nSrpski PEN centar smatra da su konkursi za savremeno stvaralaštvo jedan od najvažnijih instrumenata kulturne politike. Samim tim odgovornost za transparentno i na kvalitetu predloženih projekata utemeljeno sprovođenje ovih konkursa je veće, a posledice pogrešnih i neobrazloženih odluka po savremenu srpsku kulturu štetnije.\nSrpski PEN centar smatra da Ministarstvo kulture i informisanja, Sekretarijat za kulturu grada Beograda i sekretarijati za kulturu u drugim gradovima i opštinama u Srbiji, kao ni njihove komisije ne bi trebalo da na javne kritike odgovaraju rutinskim isticanjem kako je novca nedovoljno, kako je uvek neko nezadovoljan i kako šansa mora biti data drugima. Imajući u vidu značaj konkursa za savremeno stvaralaštvo, Srpski PEN centar veruje da je neophodno da celokupna procedura konkursa bude transparentna, rad komisija javan, članovi komisije u svim slučajevima poznati javnosti, a odluke o izabranim projektima obrazložene.\nRezultati pomenutih konkursa za savremeno stvaralaštvo, u pojedinim gradovima na posebno dramatičan način, pokazuju da su bez podrške ostali značajni projekti mnogih umetničkih asocijacija, festivala, stručnih konferencija, časopisa, izdavačkih kuća i kreativnih pojedinaca čiji je rad višestruko i u dužem vremenu priznat i potvrđen kako u savremenoj srpskoj kulturi, tako i u međunarodnom kontekstu. Na drugoj strani, u mnogim slučajevima podržani su projekti asocijacija koje ne učestvuju na vidljiv ili umetnički relevantan način u savremenoj kulturi, niti doprinose njenoj raznovrsnosti i stvarnim mogućnostima. Nisu retki ni primeri da je podržan rad asocijacija ili subjekata koji su potpuno nepoznati javnosti ili su osnovani neposredno pred raspisivanje nekih od pomenutih konkursa.\nSrpski PEN centar smatra da je neophodno drugačije rasporediti budžet za kulturu kako se ne bi događalo da pojedini festivali dobiju više novca nego sva umetnička udruženja zajedno ili više nego celokupne oblasti uzete zajedno, na primer, kapitalno izdavaštvo u Srbiji.\nNa konkursu Ministarstva kulture i informisanja za savremeno stvaralaštvo Srpski PEN centar je od osam predloženih projekata dobio podršku za realizaciju samo dva projekta, dok na konkursu Grada Beograda nije dobio ni jedan jedini dinar podrške, prvi put u proteklih 20 godina. Srpski PEN centar, kao organizacija prirodno usmerena na međunarodnu saradnju i međunarodnu promociju srpske književnosti, na konkursima Ministarstva kulture i informisanja nije dobila podršku ni za jedan program međunarodne saradnje, uključujući učešće na regionalnim konferencijama u Sloveniji, Makedoniji i Rumuniji, kao i učešće na Međunarodnom kongresu PEN u Ukrajini. Zbog toga predstavnici Srpskog PEN centra nisu učestovali u radu ovih konferencija. Naglašavamo da predstavnici Srpskog PEN centra prvi put u proteklih 30 godina nisu učestovali u radu Regionalne konferencije PEN u Sloveniji. Srpski PEN centar bio je prinuđen da obavesti regionalne PEN centre o nemogućnosti dogovorene saradnje u ovoj godini, a o tome će obavestiti i centralu Međunarodnog PEN u Londonu.\nSrpski PEN centar traži javnu raspravu na kojoj bi se, kroz učešće stručne i profesionalne javnosti, kao i predstavnika Ministarstva kulture i resornih sekretarijata za kulturu u gradovima i opštinama u Srbiji, preispitali rezultati konkursa za savremeno stvaralaštvo i raspravljalo o kriterijumima i procedurama ovih konkursa kako bi se oni odvijali u najboljem interesu savremene srpske kulture, stoji u saopštenju Upravnog odbora Srpskog PEN centra.\nPrevious Article Bob Dilan održao govor o Nobelovoj nagradi\nNext Article Noć knjige: 16. juna od 17 sati do ponoći!